25. januar 2021. koordinatorka Ženske parlamentarne mreže i narodna poslanica Sandra Božić\nTom prilikom se zahvalila svima koji su danas učestvovali i prepoznali značaj ovog skupa i kontinuirani rad i napor Ženske parlamentarne mreže u unapređenju stanja rodne ravnopravnosti u Srbiji i položaju žena, posebno u vreme epidemiološke krize, koja je sa sobom donela niz novih izazova u ovoj oblasti.\n''Posebnu zahvalnost želim da uputim predsednici vlade, predsedniku Narodne skupštine i članovima vlade, kao i našim partnerima u radu ŽPM misiji OEBS u Srbiji, i predstavnicima UNDP na bezrezervnoj podršci. Od osnivanja 2013. godine do danas i ako neformalna organizacija, ŽPM je postigla značajne rezultate i postala priznati činilac u oblasti pitanja rodne ravnopravnosti i unapređenju položaja žena u Srbiji, kako na nacionalnom, tako i na regionalnom nivou. Dalek put smo prešli, svojim kontinuiranim radom i zalaganjem uspeli smo da pored toga što smo bili prva zemlja van EU koja je uvela Index rodne ravnopravnosti, usvojila i ratifikovala različite Zakone, strategije i sporazume koji podrazumevaju, ekonomsko, političko osnaživanje žena i eliminisanje svakog oblika diskriminacije, bili i ti koji su predano ušli u odlučnu borbu za sprečavanje bilo kog oblika nasilja prema ženama. Paralelno, borile smo se da žene u politici budu vidljivije i da svoje pravo da budu birane ostvare na najvišim državnim funkcijama, odnosno na mestima na kojima se odlučuje'', istakla je Božić.\nKako je rekla, današnju konferencija podeljena je u dva radna panela, sa dve teme koje u ovom trenutku najviše odgovoraju prepoznatim problemima na koje se dodatno skreće pažnja i nude određena rešenja. Panel broj 1 nosi naziv ''Nekultura nasilja kao fenomena sve češće prisutnog u obliku govora mržnje u javnom diskursu i medijima i na koji način on utiče na društvo ali ujedno i na rodno senzitivna pitanja kao i pitanja ravnopravnosti''. Nosilac ovog panela pored ostalih učesnica je potpredsednica vlade Republike Srbije i ministarka kulture i informisanja, gospođa Maja Gojković.\nU panelu broj 2 sa temom ''Rodne ravnopravnosti u vreme pandemije'' biće reči o tome na koji način pandemija utiče na stanje rodne ravnopravnosti, koje je to promene u ovom diskursu pandemija sa sobom donela i da li ih kao društvo prepoznajemo. Ko više oboleva, a ko je više i na kojim poslovima angažovan i da li je teret pandemije uspeo da aktivira rodno senzitivne problem i politike.Nosilac ovog panela pored ostalih učesnica je ministraka u vladi zadužena za ljudska i manjinska prava i društveni dijalog gospođa Gordana Čomić.\nPre toga u samom uvodu podršku je dao i predsednik NSRS gospodin Ivica Dačić, predsednica vlade gospođa Ana Brnabić kojima se Božić i ovom prilikom u ime ŽPM zahvalila.\n''Osnovna poruka koju želimo da pošaljemo sa današnje konferencije je da pored neprikosnovene svakodnevne borbe za živote naših građana i njihovo zdravlje, ekonomiju u vreme pandemije za koje stižu pohvale i aplauzi čitavog sveta, kao odgovorno i zrelo društvo moramo na vreme uočiti i prepoznati i sve druge pojavne oblike negativnih efekata koje virus ostavlja za sobom. I beskompromisno nastaviti sa aktivnom i neprestanom borbom protiv nasilja prema ženama i sveukupnim unapređenjem položaja u društvu kao osnovnim prioritetom u radu ŽPM.\nSvoj doprinos Konferenciji dala je i potpredsednice vlade i predsednice Koordinacionog tela za rodnu ravnopravnost prof dr Zorana Mihajlović, a posebnu čast učinio nam je i snimljenom video porukom obratio i pružio podršku današnjem događaju i generalni sekretar IPU gospodin Martin Čungong, kao i gospodin Jan Bratu šef misije OEBS u Srbiji i gospođa Fransin Pikap stalna predstavnica programa UN za razvoj, koji su stalni partneri ŽPM'', zaključila je Božić.


Zdravko Krivokapić zakon o slobodi vjeroispovjesti Crna Gora | Info | Region\n22. September, 11:17\nKrivokapić ima podršku većine, a sporni zakon o crkvi će prvi pred poslanike 0 Podijeli Podijeli na facebook Podijeli na twitter Podijeli na viber Pošalji na mail\nSrećko Crnogorac, član ekspertskog tima Zdravka Krivokapića rekao je za Radio Beograd da je siguran da će Zakon o slobodi vjeroispovjesti biti prvi na dnevnom redu u novoj Skupštini, kao i da većina želi Krivokapića za premijera.\nČlan ekspertskog tima Zdravka Krivokapića, profesor Srećko Crnogorac, koji je i učestvovao u stvaranju Sporazuma nove vladajuće koalicije u Crnoj Gori izjavio je da je siguran da će sporni Zakon o slobodi vjeroispovjesti biti prvi na dnevnom redu nove Skupštine.\n"On se u Sporazumu nije našao zato što mu tu nije ni bilo mjesto", ocenio je Crnogorac za Radio Beograd.\nZa nosioca liste "Za budućnost Crne Gore" Zdravka Krivokapića kaže da je nesumnjivo lice pobjede opozicije.\nIstorijski sporazum "trojke" |\nNa pitanje da li je izvjesno da će Krivokapić biti budući premijer, Srećko Crnogorac kaže "vidjećemo nakon pregovora, ali rekao bih da većina podržava takvo rješenje".\nSrećko Crnogorac smatra da je možda bolje ne oročavati trajanje buduće Vlade, s obzirom na to da su pred njom brojne opstrukcije. One mogu biti i proceduralne jer je Milo Đukanović predsjednik zemlje i po ustavnim ovlašćenjima može da opstruira i odugovlači formiranje Vlade.\n"Mi se u Vladi nadamo manjinskim zajednicama i da će to de fakto biti Vlada nacionalnog jedinstva", rekao je Crnogorac. Lično smatra da zbog "oluje kriza" nije zagovornik Vlade sa ograničenim trajanjem.\n"Ogroman je posao pred novom vlašću. Iznenađeni smo simplifikacijom u regionalnoj štampi vezane za nedavno potpisan Sporazum. Koalicije su raznorodne, svaki je dogovor, pa i spoljnopolitički morao biti usaglašen", kaže Crnogorac i dodaje da se Đukanovićev DPS ne miri sa porazom i smjenom vlasti.\nNe isključuje mogućnost pokušaja radikalizacije stanja u društvu, kako bi pokušao da uvede vanredno stanje.


Ovo je jasna poruka da rušenje državnih institucija, kao temelja mira i stabilnosti, neće biti tolerisano\nE. T. / Anadolija 05.01.2022\nČLAN PREDSJEDNIŠTVA BIH Džaferović: Sankcijama se štiti mir, važno je da se evropske države priključe\nNovi set sankcija koje je Vlada Sjedinjenih Američkih Država (SAD) uvela Miloradu Dodiku i drugima, predstavlja čin kojim će se dati značajan doprinos zaštiti ustavnog poretka i mira u Bosni i Hercegovini i regiji, kao i suzbijanju korupcije, poručio je član Predsjedništva Bosne i Hercegovine Šefik Džaferović, javlja Anadolu Agency (AA).\n- Ovo je jasna poruka da rušenje državnih institucija, kao temelja mira i stabilnosti, neće biti tolerisano. Također, ovo je jasna poruka Dodiku da ne može očekivati nikakvu nagradu, već samo oštru kaznu za napad na ustavni poredak i blokadu institucija. U ovom trenutku najvažnije je sada da se i evropske i druge države priključe ovoj inicijativi, te kroz zajedničku akciju uvedu sankcije i restrikcije Dodiku, njegovim saradnicima u politici i biznisu, kao i kompanijama koje su pod Dodikovom kontrolom - istakao je Džaferović.\n05.01.2022 u 15:55\nU vezi s time, ohrabruje i poziva članice Evropske unije i druge međunarodne partnere i prijatelje širom svijeta, da podrže ovu akciju i priključe joj se.\nTrebaju biti proširene\n- Ako Dodik, uprkos današnjem događaju, nastavi raditi na rušenju države i mira, sankcije već počev od sutra trebaju biti proširene i pojačane, te trebaju sve oštrije pogađati sve širi krug njegovih saradnika, sve dok Dodikov režim ne shvati da ne može rušiti državu Bosnu i Hercegovinu, Dejtonski mirovni sporazum i mirnu budućnost ljudi koji žive u ovoj zemlji - dodao je Džaferović.\nStrik: EU treba slijediti primjer SAD i uvesti sankcije Dodiku\n05.01.2022 u 19:05\nEFEKTI SANKCIJA SAD\n05.01.2022 u 18:57


- Stanija je za ulazak u "Zadrugu" tražila 100.000 evra, a ako je to tačno, nije za čuđenje, jer je starleta pred sam ulazak u „Zadrugu“ samo na remont tela i lica potrošila oko 2.000 evra, kaže izvor za dnevni list "Alo".\nNa šta je Stanija potrošila taj novac i kako će izgledati pogledajte u galeriji.\nLekar specijalista 120 evra\nPotom je morala na dva pregleda kod lekara specijaliste kako bi bila sigurna da je svaki zahvat za koji se odluči opravdan, pa je to platila po 120 evra.\nBotoks 300 evra\nKako „Alo!“ saznaje, Stanija je išla da stavi botoks oko očiju i na čelo, a taj tretman koštao jenešto više od 300 evra.\nUsne 300 evra\nStanija je rešila da još malo dotera usne, a ta korekcija koštala je ukupno 300 evra, navodi "Alo".\nAntiejdž tretman 240 evra\nPošto je poznato da je Staniji guza glavni adut, rešila je da odradi i antejdž tretman celog tela, što je koštalo 240 evra.\nMezoterapija 160 evra\nMezoterapija je takođe bila obavezan deo doterivanja, pa je Stanija za to iskeširala 160 evra, tvrdi izvor za dnevni list "Alo".\nPopunila bore 600 evra\nDobrojevićeva je rešila da popuni i sve bore, pa je taj tretman koštao 600 evra.


Prvi krug pregovora o Brexitu: Vrijeme za početak 'posla' | Brexit | Al Jazeera Balkans\nU četvrtak bi mediji trebali biti obaviješteni o prvim rezultatima pregovora o izlasku Velike Britanije iz Evropske unije.\nDobro smo počeli prošli mjesec, ali sada ulazimo u bit stvari, rekao je britanski sekretar za Brexit David DavisArhiva\nPregovarači Velike Britanije i Evropske unije, zaduženi za pregovore o Brexitu, sastali su se u ponedjeljak u Briselu, objavivši da su spremni "prionuti poslu" u prvom krugu konkretnih pregovora o uvjetima britanskog izlaska iz EU-a.\n"Dobro smo počeli prošli mjesec, ali sada ulazimo u bit stvari", rekao je britanski sekretar za Brexit David Davis novinarima kad ga je u zgradi EK-a u Briselu pozdravio pregovarač EU-a Michel Barnier.\n"Za nas je iznimno važno da sada ostvarimo dobar napredak", dodao je Davis, koji je prije mjesec dana održao prvi službeni dan pregovora, na kojem je utvrđena njihova agenda, godinu dana nakon što su Britanci izglasali izlazak iz EU-a.\nBarnier je rekao: "Sada ćemo uroniti u samu srž stvari. Moramo razmotriti i uporediti svoje pozicije kako bi postigli dobar napredak."\nOba pregovarača odbila su daljnje komentare, no Barnier je rekao da će medije izvijestiti u četvrtak, nakon što njihovi pregovarački timovi provedu četiri dana u razmatranju cijeloga raspona važnih pitanja.\nBivši britanski premijer Tony Blair nedavno je kazao da postoji šansa da Velika Britanija ne napusti EU te da je zaustavljanje Brexita neophodno kako bi se izbjegla ozbiljna ekonomska šteta.\nTony Blair: Neophodno zaustavljanje Brexita\nEU: Britanski prijedlog ispod očekivanja\nGodina od referenduma o Brexitu


Prevara zvana - demokratija\nSokrat, Platon, Aristotel, njihovi savremenici-filozofi i potonji mislioci razbijali su mozak nastojeći da se odrede prema demokratiji kao obliku vladavine naroda. Dalekovidi, mudri Sokrat je ovako opisao demokratiju: " ...Mladi će hteti da budu uvažavani kao stari, žene će da budu kao muškarci, stranci će hteti prava starosedelaca. A demokratija će im to dati. Lopovi i prevaranti će hteti važne državne funkcije. A demokratija će im to dati. A kada lopovi i prevarantii konačno demokratski dobiju vlast, jer kriminalci i zločinci teže ka moći, nastaće gora tiranija nego u vreme bilo koje monarhije ili oligarhije." Može li današnji čovek da ospori iz ovoga i jednu Sokratovu reč?\nDakle, on ne kaže da su monarhije i oligarhije blagodet za narod ali kada se uspostavi demokratija iz nje će nastati gora tiranija.\nNo, ako preskočimo milenijume i potražimo definiciju demokratije nekog savremenika, naći ćemo je u Zelenoj knjizi pokojnog Gadafija koji kaže: " Demokratija je vladavina u ime odsutnih." Lucidno, sarkastično, duhovito, ali iznad svega - tačno! Kada dođe dan glasanja za izbore, oni koji izađu da obave "svoju građansku dužnost", uglavnom obuku svečaniju odeću i, onako umišljeno važni, dođu na svoje glasačko mesto da daju svoj glas nekom ko je u njihovoj političkoj fikciji garant "boljeg sutra", bez obzira sto se uvek pokazalo da je to bolje sutra, zapravo - malo sutra. Taj revnosni građanin, ubacivši listić u glasačku kutiju, po formiranju vlasti, ima, dakle, status opravdano odsutnog iz nje.\nOnaj, pak, koji ne izađe na izbore je neopravdano odsutan iz vlasti.\nTo je jedina razlika između ova dva slučaja, a plodove vlasti i vladanja njihovim sudbinama-životima ubiraće razni sumnjivi tipovi, polupismeni, obrazovani, alavi, bliža i dalja rodbina vlastodržaca, "biznismeni", starlete-ljubavnice navede- nih i naravno najviše glavni lider - demokratski izabran gospodar.\nKako u demokratiji čovek može da uđe u vlast samostalno kao početnik? Postoji recept! Ako neko ili mutnim radnjama ili nekim nasleđem dođe do najmanje 100.000 evra, smisli naziv stranke, recimo, "Stranka ljubitelja nevidljive strane Meseca", zatim, potroši 50.000 evra za overu potpisa, a ostalo na infrastrukturu stranke i predizbornu kampanju, uz malu pomoć nekog važnog skota - evo ga sa 5% glasova u Skupštini Srbije! Sve legalno i demokratski, a uloženi novac će mu se višestruko vratiti. Za to su mu vrata sirom otvorena.\nKada vam sa vrha vlasti kažu da živite bolje nego juče, a vi ste u dugovima do guše, nezaposleni ste, bez svog stana, kada su vam deca gladna, kada primite platu ili penziju sa kojima biste mogli pristojno da živite 2-3 dana.. i ako se javno suprotstavite, bilo da ste u takvom stanju, bilo da imate pristojan standard ali ono čovečnosti u vama ne dozvoljava vam da budete slepi i gluvi pred slikom i glasom očajnika, demokratija će i jedne i druge proglasiti stranim plaćenicima, državnim neprijateljima... Jedina istina je ona koju vam servira demokratski izabrana vlast u vašoj opravdanoj ili neopravdanoj odsutnosti.\nPa, šta je alternativa demokratiji? Vratimo se pokojnom Gadafiju. Danas, ali prekasno, mnogi Libijci žale za njim. On jeste bio sekularni apsolutista, ali prosvećen i posvećen svom narodu. Kakav je bio životni standard građana Libije u vreme njegove vladavine ne treba trošiti reči jer je to opšte poznato. No, Zapad i SAD uterivači demokratije, osmislili su "patent" pod nazivom "Arapsko proleće", (sutra Rusko, Izraelsko..) za rušenje svakog lidera koji počinje da igra svoje narodno kolo. Taj "patent" je postao jedan od njihovih glavnih izvoznih artikala.\nIpak, pokazuju praksa i vreme da im taj patent nije savršen i univerzalan. Pojavio se Vladimir Putin koji ih je pročitao kao bukvar i otvoreno im rekao - stop! Opljačkanu, privredno opustošenu i vojno oslabljenu Rusiju za kratko vreme ju je digao na noge, a oni bi ga tako rado skinuli i sa životne i sa političke scene u "festivalu" koji bi se, kako rekoh, najverovatnije, zvao "Rusko proleće".\nNameće se zaključak da demokratija kao ikebana i može, a ne mora da postoji, ali bez promišljenog vođe sa jasnom vizijom opstanka naroda i države, njihovog prosperiteta, strogog vođe koji će sve pljačkaše da stavi u službu naroda i države, da bude okružen mudrim i hrabrim saradnicima, jakom i odlično plaćenom policijom, vojskom, zdravstvom, državi i narodu na koje se okome uterivači demokratije - nema opstanka.\nPo ubijanju Gadafija, kao paradigma za sve posvećene i prosvećene vođe svog naroda koji su prozreli zle namere svetske tajne političko-finansijske mafije, fabrikuju se njihova tobožnja zlodela, prevare, nemoral (za Putina, za Natanjahua..), svet je bio u detalje "obavešten" o svim pikanterijama iz njegove privatnosti. Cilj je jasan: javna diskreditacija i opravdanje za krv i stradanje miliona nedužnih ljudi čije su živote uništili uterivači demokratije.\nDemokratija je - opijum za narod!


U Ankari obilježena 22. godišnjica genocida u Srebrenici - mojusk.ba\nSkupom u Ankari obilježena je 22. godišnjica genocida u Srebrenici, a učesnici su poručili da se taj stravični zločin ne smije zaboraviti.\nPrigodnom skupu u Ankari prisustvovali su ambasador BiH u Turskoj Bakir Sadović, načelnik Općine Kecioren Mustafa Ak i stotine zvanica i građana, javila je Anadolija.\nU obraćanju prisutnima ambasador Sadović je naglasio kako Bog ljude stavlja pred iskušenja, a da je iskušenje Srebrenice pokazalo da ne treba biti slab, jer slabost uvijek privlači neprijatelja.\nSadović je kazao i da se ovih dana obilježava i prva godišnjica neuspjelog vojnog udara u Turskoj, te je poručio da je BiH uvijek bila uz narod Turske.\n– Naši narodi su izvukli potrebnu poruku da im se takve tragedije više nikada ne ponove. Zato molim Allaha da nas sačuva – kazao je Sadović.\nNačelnik Općine Kecioren Ak se također obratio prisutnima u Ankari i naglasio da se ne smije dozvoliti zaborav genocida u Srebrenici.\n– Kralj mudrih Alija Izetbegović je prije smrti brigu o Bosni u amanet ostavio turskom predsjedniku Recepu Tayyipu Erdoganu kojem je vjerovao i kojeg je prepoznao kao šansu za cijeli islamski svijet. Naša Turska drži do tog amaneta, brine i brinut će se o Bosni – poručio je Ak.\nUkazujući na historijske u kulturne veze između BiH i Turske, Ak je kazao kako će turski narod uvijek biti na strani svog bratskog naroda Bosne.\nI Ak je podsjetio da se ove sedmice obilježava i prva godišnjica neuspjelog pokušaja vojnog udara kojeg su u Turskoj izveli pripadnici terorističke organizacija FETO, te je dodao da cijela Turska zna da su bosanska braća bila uz Tursku, piše Anadolija.\nPrisutni su nakon obraćanja položili cvijeće na spomenik posvećen genocidu u Srebrenici te u znak poruke mira pustili bijele balone.


» Tribina „Priča o Evropi“ na Filmskom festivalu „Uhvati film“\nTribina „Priča o Evropi” održaće se u četvratk, 26. septembra, u 18 časova u sklopu filmskog festivala „Uhvati film“ a na tribini će biti reči o evropskoj praksi u sferi pristupačnosti za osobe sa invliditetom. Na tribini će govoriti menadžerka programa za ljudska prava, socijalnu inkluziju i rodnu ravnopravnost u Delegaciji Evropske unije u Srbiji Ana Milenić, savetnica za pitanja pristupačnosti Marija Vrebalov i koordinator Info centra za osobe sa invaliditetom Čedomir Cicalović.\nOni će razgovarari o vrednostima EU u kontekstu pristupačnosti, o promovisanju prakse EU u ovoj sferi, poboljšanju dostupnosti kulture i umetnosti osobama sa invaliditetom kao potrošačima i kao stavraocima umetnosti.\nTribina se održava u Kulturnom centru Novog Sada kao i celokupan program festivala Uhvati film koji traje od 23. do 29. septembra. Ovaj festival je međunarodnog karaktera i realizuje se od 2003. godine. Cilj festivala je informisanje javnosti o životu, aktivnostima, pravima i dostignućma osoba sa invaliditetom, čime se utiče na promene u stavovima ljudi u vezi sa osobama sa invaliditetom, bolje razumevanje i prihvatanje različitosti, te stvaranje uslova za veću vidiljivost i njihovo uključivanje u sve sfere života.\nTribinu organizuje Kreativno-afirmativna organizacija PARNAS u saradnji sa EU info kutkom u Novom Sadu.\nCelokupan program je besplatan i prilagođen osobama sa slabijim sluhom, filmovi su titlovani, a govorni segmenti prevode se na znakovni jezik.


Ronald "Popaj" DŽons novi je pomoćnik Majka Melouna. On je u karijeri nastupao za Milano, Dalas, Toronto, Boston, Denver, Vašington i Golden Stejt.\nU trenerske vode je uplovio 2010. godine, a radio je u NJujorku, Indijani i Filadelfiji kao asistent, a sada će se oprobati i u timu gde je imao bogatu igračku karijeru.\nDŽons je bio igrač kog su karakterisali skokovi, pre svega ofanzivni, pa će pokušati da to iskustvo prenese na Jokića i saigrače.\nOn je rekorder po broju uhvaćenih ofanzivnih skokova, a 10. marta 1994. godine je uhvatio čak 12 lopti u napadu.\nkošarka NBA Nikola Jokić NBA liga KK Denver Ronald popaj džouns


Presuda u predmetu tužilac protiv Blagoja Simića, Miroslava Tadića i Sime Zarića Blagoje Simić osuđen na 17 godina Miroslav Tadić osuđen na 8 godina Simo Zarić osuđen na 6 godina | Međunarodni krivični sud za bivšu Jugoslaviju\nPresuda u predmetu tužilac protiv Blagoja Simića, Miroslava Tadića i Sime Zarića Blagoje Simić osuđen na 17 godina Miroslav Tadić osuđen na 8 godina Simo Zarić osuđen na 6 godina\nDen Haag, 17. oktobar 2003.\nPRESUDA U PREDMETU TUŽILAC PROTIV BLAGOJA SIMIĆA, MIROSLAVA TADIĆA I SIME ZARIĆA\nBLAGOJE SIMIĆ OSUĐEN NA 17 GODINA MIROSLAV TADIĆ OSUĐEN NA 8 GODINA SIMO ZARIĆ OSUĐEN NA 6 GODINA\nU nastavku se nalazi sažetak presude koju je izreklo Pretresno vijeće II, u sastavu: sudija Florence Mumba (predsjedavajuća), sudija Sharon Williams i sudija Per-Johan Lindholm. Presudu je u sudnici pročitao predsjedavajući sudija.\nPretresno vijeće II zasjeda danas ujutro kako bi izreklo presudu u postupku protiv trojice optuženih, Blagoja Simića, Miroslava Tadića i Sime Zarića, koje se u Petoj izmijenjenoj optužnici od 30. maja 2002. zajednički tereti na osnovu individualne krivične odgovornosti u skladu s članom 7(1) Statuta Međunarodnog suda u dvije tačke za zločine protiv čovječnosti po članu 5 Statuta, odnosno za progone i deportaciju, i u jednoj tački za teške povrede Ženevskih konvencija iz 1949. godine po tački 2 Statuta, odnosno za protivpravnu deportaciju i premještanje. Za svrhe ovog zasjedanja Pretresno vijeće izriče sažetak svojih zaključaka. Ovo je samo sažetak i ne predstavlja dio presude. Jedina mjerodavna verzija zaključaka Pretresnog vijeća i obrazloženja tih zaključaka nalazi se u presudi u pismenom obliku, čije će se kopije stranama i javnosti na raspolaganje staviti po završetku ovog zasjedanja. Sažetak danas izrečenih zaključaka predstavlja odluku većine. Izdvojeno i djelimično protivno mišljenje sudije Lindholma nalazi se u prilogu Presude.\nProtiv optuženih prvotno je 21. jula 1995. podignuta Prva optužnica, u kojoj ih se tereti zajedno sa Slobodanom Miljkovićem, zvanim "Lugar", Milanom Simićem i Stevanom Todorovićem. Nakon što su se Stevan Todorović i Milan Simić potvrdno izjasnili o krivici, postupci protiv ove dvojice razdvojeni su od postupka protiv drugih optuženih, a nakon što je Slobodan Miljković preminuo, postupak protiv njega je obustavljen.\nSuđenje optuženima odnosilo se na događaje koji su se odvijali u opštinama Bosanski Šamac i Odžak, koje su označene na karti u prilogu Presudi, te na drugim mjestima u Bosni i Hercegovini. Grad Bosanski Šamac bio je od strateške važnosti za odvijanje vojnih operacija. Opština je činila dio tzv. Posavskog koridora, uskog ravničarskog područja uz rijeku Savu, koje je povezivalo područja u Hrvatskoj pod kontrolom Srba sa teritorijima bosanskih Srba i Republike Srpske. Koridor je predstavljao najjednostavniji i najkraći put za uspostavljanje veze na terenu između područja u Hrvatskoj pod srpskom kontrolom na zapadu (Republika Srpska Krajina) i Srbije na istoku.\nOptuženi su bili na funkcijama od centralne važnosti na područjima na koja se odnosi Optužnica. Dr. Blagoje Simić, ljekar, bio je predsjednik Opštinskog odbora Srpske Demokratske Stranke i predsjednik srpskog Kriznog štaba u opštini Bosanski Šamac, a na predsjedničkom položaju ostao je i nakon što je Krizni štab preimenovan u Ratno predsjedništvo. On je bio najviši civilni funkcioner u opštini. Miroslav Tadić, nastavnik u penziji, bio je pomoćnik komandanta za pozadinu u Četvrtom odredu, komandant štaba civilne zaštite, član Kriznog štaba po službenom položaju i odgovorni pripadnik Komisije za razmjenu u opštini Bosanski Šamac. Simo Zarić je bio pomoćnik komandanta za obavještajne poslove, izviđanje, moral i informisanje u 4. odredu, načelnik za nacionalnu bezbjednosti u Bosanskom Šamcu od 29. aprila 1992. do 19. maja 1992. i pomoćnik predsjednika Civilnog savjeta u opštini Odžak.\nPretresno vijeće konstatira da su događaji koji su se odigrali u opštinama Bosanski Šamac i Odžak između 17. aprila 1992. i 31. decembra 1993. predstavljali rasprostranjeni i sistematski napad na civilno stanovništvo. Taj napad obuhvatao je nasilno preuzimanje vlasti u Bosanskom Šamcu od strane pripadnika paravojske i srpske policije, te djela progona i deportacije koja su uslijedila protiv nesrpskih civila. Pretresno vijeće se takođe uvjerilo da su neki pripadnici 17. taktičke grupe JNA 17. aprila 1992. bili prisutni u gradu Bosanskom Šamcu. Tokom gore spomenutog razdoblja u Republici Bosni i Hercegovini vladalo je stanje oružanog sukoba i postojao je neksus između oružanog sukoba i djela optuženih.\nPretresno vijeće ne razmatra pitanje da li je oružani sukob po svom karakteru bio međunarodni ili ne. Po mišljenju Pretresnog vijeća, tvrdnje koje je optužba iznijela u optužnici o stanju oružanog sukoba nisu odbrani pružile informacije o materijalnim činjenicama u smislu nadležnosti za optužbu o protivpravnoj deportaciji ili premještanju, na osnovu člana 2 Statuta. Pretresno vijeće smatra da prilikom odlučivanja o optužbama protiv optuženih Vijeće ne može donositi pravne procjene o činjenicama koje nisu u skladu s Optužnicom, tako da shodno tome odbacuje tačku 3 Optužnice.\nPretresno vijeće konstatuje da Izmijenjena optužnica i navodi optužbe nisu bili dovoljno detaljni i konkretni, tako da nisu odbranu upozorili na to da optužba ima namjeru osloniti se na teoriju udruženog zločinačkog poduhvata, a ne samo na temeljni oblik udruženog zločinačkog poduhvata. Pretresno vijeće je stoga razmatralo samo temeljni oblik udruženog zločinačkog poduhvata u skladu s članom 7(1) Statuta, uz druge oblike krivične odgovornosti pobrojane u tom članu.\nPretresno vijeće će sada nastaviti tako što će iznijeti svoje zaključke u vezi s individualnom krivičnom odgovornošću za djela u osnovi progona, kako se za njih tereti u tački 1 Optužnice za svakog optuženog. Pretresno vijeće počinje svojim zaključcima u vezi s učešćem optuženih, u okviru udruženog zločinačkog poduhvata, u počinjenju progona.\nIndividualna krivična odgovornost, udruženi zločinački poduhvat, član 7(1)\nPretresno vijeće se na osnovu dokaza osvjedočilo da su članovi Kriznog štaba, uključujući Blagoja Simića kao predsjednika, srpsku policiju, zajedno s načelnikom policije Stevanom Todorovićem koji je istovremeno bio i član Kriznog štaba, srpsku paravojsku, uključujući "Debelog" (Srčko Radovanović, "Pukovnik"), "Crnog" (Dragan Đorđević), "Lugara" (Slobodan Miljković) i "Lakija" (Predrag Lazarević), te 17. taktičku grupu JNA, bili učesnici temeljnog oblika udruženog zločinačkog poduhvata, pri čemu su dijelili istu namjeru da sprovedu zajednički plan progona nesrpskih civila u opštini Bosanski Šamac.\nPretresno vijeće zaključke o zajedničkom planu udruženog zločinačkog poduhvata izvodi na osnovu svih okolnosti. Postoji dovoljno dokaza da bi se zaključilo kako su učesnici udruženog zločinačkog poduhvata djelovali zajedno da bi sproveli plan koji je obuhvatao nasilno preuzimanje vlasti u gradu Bosanskom Šamcu, zauzimanje vitalnih objekata i institucija u gradu i progon nesrpskog civilnog stanovništva iz opštine Bosanski Šamac u razdoblju koje se navodi u Optužnici. Taj zajednički plan bio je usmjeren na počinjenje progona nesrba, uključujući i djela protivpravnog hapšenja i lišavanja slobode, surovog i nehumanog postupanja, što je obuhvatalo premlaćivanja, mučenje, prisilni rad i zatočenje u nehumanim uslovima, deportacije i prisilno premještanje.\nDr. Blagoje Simić, kao predsjednik Skupštine opštine i Kriznog štaba (kasnije preimenovanog u Ratno predsjedništvo), bio je na vrhu udruženog zločinačkog poduhvata na opštinskom nivou. On je bio najviši funkcioner civilnih vlasti u opštini Bosanski Šamac. On je znao da su njegova uloga i ovlasti bile od suštinske važnosti za ostvarenje zajedničkog cilja progona. Pretresno vijeće se uvjerilo da su Blagoje Simić i drugi učesnici djelovali s istom namjerom da ostvare svoj zajednički cilj - progon. Pretresno vijeće smatra da, iako je Blagoje Simić bio učesnik udruženog zločinačkog poduhvata, ne postoje dokazi za zaključak da su i Miroslav Tadić i Simo Zarić bili učesnici.\nPretresno vijeće sada će iznijeti svoje konkretne zaključke u vezi s učešćem Blagoja Simića u udruženom zločinačkom poduhvatu radi počinjenja tih djela u osnovi progona, a potom će navesti svoje zaključke o odgovornosti Miroslava Tadića i Sime Zarića u skladu s članom 7(1) Statuta za krivično djelo progona, za koje se tereti u tački 1 Optužnice.\nZločini protiv čovječnosti, progoni, tačka 1\n(a) Preuzimanje vlasti silom\nŠto se tiče djela preuzimanja vlasti silom, onako kako se tereti kao za djelo u osnovi progona u tački 1, Pretresno vijeće zaključuje da to djelo ne dosiže stepen težine kao drugi zločini protiv čovječnosti, te samo po sebi ne predstavlja progon. Međutim, Pretresno vijeće primjećuje da nasilno preuzimanje vlasti može poslužiti kao temelj za počinjenje drugih djela progona, budući da osigurava uslove potrebne za prihvatanje i sprovođenje postupaka kojima se zadire u temeljna prava građana na osnovu njihove političke, etničke ili vjerske pripadnosti.\n(b) Protivpravno hapšenje i lišavanje slobode\nPretresno vijeće se osvjedočilo da su nakon preuzimanja vlasti u opštini Bosanski Šamac 17. aprila 1992., te tokom cijele 1992. godine, vršena hapšenja širokih razmjera bosanskih Muslimana i bosanskih Hrvata u opštini od strane lokalne srpske policije i paravojske iz Srbije. Hapšenja su vršili i neki pripadnici 4. odreda. Nesrbi su hapšeni na rasnoj i političkoj osnovi, a ne zato što bi postojala razumna sumnja da su počinili neko krivično djelo definisano nacionalnim ili međunarodnim pravnim normama. Civili nesrbi bili su zatočeni u objektima u Bosanskom Šamcu, u policijskoj stanici (SUP), zgradi Teritorijalne odbrane (TO), osnovnoj i srednjoj školi, u Zasavici, Crkvini i na drugim mjestima u Bosni i Hercegovini, uključujući Brčko i Bijeljinu. Lišavanje slobode i dugotrajno zatočenje bili su proizvoljni i bez pravne osnove. Zatočenicima nisu navedeni razlozi za lišavanja slobode i dugotrajno zatočenje, a tek u nekoliko slučajeva su sprovedena suđenja u Bijeljini i Batkoviću, koja nisu poštovala prava na pravično suđenje, slobodu i ličnu sigurnost zajamčena članovima 5 i 6 Evropske konvencije o ljudskim pravima, te članovima 9 i 14 Međunarodnog pakta o građanskim i političkim pravima.\nPretresno vijeće konstatuje da jedini razumni zaključak koji se iz tih činjenica može izvući jeste da je dr. Blagoje Simić imao istu namjeru kao i drugi učesnici u udruženom zločinačkom poduhvatu, sprovodeći zajednički plan progona, te da je u tom udruženom zločinačkom poduhvatu učestvovao putem protivpravnog lišavanja slobode i zatočenja nesrpskih civila. Policija, paravojska, Krizni štab i 17. taktička grupa JNA djelovali su zajedno kako bi održali sistem hapšenja i lišavanja slobode. Kao predsjednik Kriznog štaba, Blagoje Simić je predsjedao sastancima na kojima se raspravljalo o radu opštinskih organa vlasti. Načelnik policije Stevan Todorović podnosio je Kriznom štabu izvještaje o lišavanju slobode i zatočenju u Bosanskom Šamcu. Blagoje Simić je bio na položaju na kojem je imao velik utjecaj i kontrolu i na tom položaju nije preduzimao nikakve značajnije korake da bi spriječio daljnja lišavanja slobode i zatočenja.\nPretresno vijeće se nije uvjerilo da postoje dovoljni dokazi da je Miroslav Tadić učestvovao u protivpravnom lišavanju slobode i zatočenju nesrba. Iako je Miroslav Tadić znao za diskriminatornu namjeru udruženog zločinačkog poduhvata, na osnovu njegovog položaja člana Komisije za razmjenu ne može se smatrati da su djela ili propusti Miroslava Tadića u znatnoj mjeri utjecali na počinjenje protivpravnih lišavanja slobode i zatočenja, te kao takvi nisu predstavljali pomaganje i podržavanje udruženog zločinačkog poduhvata.\nPretresno vijeće se nije uvjerilo da je Simo Zarić učestvovao u protivpravnim hapšenjima i lišavanju slobode nesrba. U svojstvu pomoćnika komandanta za obavještajne poslove, izviđanje, moral i informisanje u 4. odredu vršio je ispitivanja zatočenika u SUP-u i u Brčkom. Pretresno vijeće se nije uvjerilo da su ta djela u znatnoj mjeri doprinijela počinjenju protivpravnih hapšenja i lišavanja slobode. Simo Zarić nije izdavao naređenja za hapšenja i u nekoliko situacija se založio za puštanje na slobodu zatočenika.\nŠto se tiče optužbe protiv Sime Zarića u vezi s ispitivanjem uhapšenih i zatočenih bosanskih Hrvata, bosanskih Muslimana i drugih nesrpskih civila i prisiljavanja tih civila da potpišu lažne i iznuđene izjave, Pretresno vijeće konstatuje da, iako postoje dokazi da je Simo Zarić vršio ispitivanja zatočenika u policijskoj stanici (SUP) u Bosanskom Šamcu i u Brčkom, ne postoje dokazi da ih je on prisiljavao da potpišu lažne i iznuđene izjave. Osim toga, Pretresno vijeće smatra da ispitivanja, onako kako se izolovano terete, ne ispunjavaju uslov težine da bi predstavljala progon i zločin protiv čovječnosti. Pretresno vijeće je stoga djela ispitivanja, u okviru terećenja za progon, razmatralo zajedno s djelima surovog i nehumanog postupanja.\n(d) Surovo i nehumano postupanje\nPretresno vijeće smatra da je terećenje za "surovo i nehumano postupanje [...] uključujući premlaćivanja, mučenje, prisilni rad i zatočenje u nehumanim uslovima" (naglasak dodan) previše neprecizno i nekonkretno da bi odbrani dalo informacije o incidentima koji nisu izričito navedeni u Izmijenjenoj optužnici, što je bitno umanjilo mogućnost optuženih da pripreme svoju odbranu. Stoga se Pretresno vijeće nije bavilo nijednim oblikom surovog i nehumanog postupanja koji izlazi izvan kategorija premlaćivanja, prisilnog rada i zatočenja u nehumanim uslovima. Međutim, Pretresno vijeće se uvjerilo da se za mučenje ne tereti u smislu radnje u osnovi surovog i nehumanog postupanja, nego se za surovo i nehumano postupanje i za mučenje tereti na istoj razini, kao za djela u osnovi progona.\nPretresno vijeće konstatuje da su zatočenici podvrgavani opetovanim premlaćivanjima od strane paravojske i srpske policije, kojima im je nanošena velika bol i patnja, kako duševna, tako i tjelesna, što predstavlja surovo i nehumano postupanje. Ta djela su počinjena na diskriminatornoj osnovi, i predstavljaju progon. Druga djela, koja su obuhvatala seksualne delikte, čupanje zuba i prijetnje pogubljenjem, predstavljaju mučenje. Ta djela bila su uzrok velikih tjelesnih i duševnih boli i patnji, a činjena su radi diskriminacije na etničkoj osnovi. Nesrpski civili zatočeni u objektima u Bosanskom Šamcu, Crkvini i Bijeljini, bili su zatočeni u nehumanim uslovima, što je predstavljalo surovo i nehumano postupanje. Nisu raspolagali s dovoljno prostora, hrane ili vode i bili su izvrgavani ponižavajućim i uvredljivim postupcima. Patili su zbog nehigijenskih uslova i nisu imali odgovarajuću ljekarsku njegu. Pretresno vijeće konstatuje da su bili zatočeni u nehumanim uslovima na diskriminatornim osnovama. Pretresno vijeće se, međutim, nije uvjerilo van razumne sumnje da su životni uslovi u kojima su nesrbi držani u Zasavici predstavljali zatočenje u nehumanim uslovima.\nPretresno vijeće se uvjerilo da je Blagoje Simić učestvovao u udruženom zločinačkom poduhvatu progona nesrpskih zarobljenika u zatočeničkim objektima u gradu Bosanskom Šamcu putem surovog i nehumanog postupanja, uključujući premlaćivanja, mučenje i zatočenje u nehumanim uslovima. Međutim, Pretresno vijeće se nije uvjerilo da je on učestvovao u udruženom zločinačkom poduhvatu progona nesrpskih zatočenika putem surovog i nehumanog postupanja u zatočeničkim objektima u Crkvini, Brčkom i u Bijeljini.\nPretresno vijeće nije uvjereno da je optužba izvela dovoljno dokaza da bi dokazala da je ponašanje Miroslava Tadića u znatnoj mjeri pridonijelo počinjenju zločina. Pretresno vijeće se nije uvjerilo da je Miroslav Tadić raspolagao dovoljnim ovlastima da bilo kojeg od počinioca spriječi u počinjenju djela progona, uključujući premlaćivanja, mučenje i zatočenje u nehumanim uslovima, protiv nesrpskih zatvorenika u zatočeničkim centrima u Bosanskom Šamcu, Crkvini, Brčkom ili Bijeljini.\nPretresno vijeće se uvjerilo da je Simo Zarić pomagao i podržavao udruženi zločinački poduhvat progona nesrpskih zarobljenika u zatočeničkim objektima u Bosanskom Šamcu putem surovog i nehumanog postupanja, uključujući premlaćivanja, mučenje i zatočenje u nehumanim uslovima. Simo Zarić je ispitivao premlaćene nesrpske zatvorenike. Pretresno vijeće prihvata da on nije sudjelovao u premlaćivanjima i da se s njima nije slagao. Međutim, Pretresno vijeće konstatuje da je njegovo učestvovanje u ispitivanjima, kao i u intervjuu TV Novi Sad s nesrpskim zatvorenicima pružilo ohrabrenje i moralnu podršku počiniocima surovog i nehumanog postupanja s nesrpskim zatvorenicima. U tom kontekstu Pretresno vijeće u obzir uzima da je Simo Zarić bio bivši načelnik SUP-a u Bosanskom Šamcu, pomoćnik komandanta za obavještajne poslove u 4. odredu i osoba koja je bila veoma angažovana i uživala ugled u društvenom i kulturnom životu u Bosanskom Šamcu. Pretresno vijeće ne pridaje osobitu važnost njegovom kratkotrajnom vršenju dužnosti načelnika za nacionalnu bezbjednsot u Bosanskom Šamcu. Pretresno vijeće konstatuje da te karakteristike Sime Zarića dokazuju van razumne sumnje da je njegovo učestvovanje u ispitivanjima značajno uticalo na počinjenje djela zlostavljanja. Iako Pretresno vijeće nije uvjereno da je Simo Zarić dijelio diskriminatornu namjeru počinilaca, Pretresno vijeće konstatuje da je Simo Zarić bio svjestan te namjere. Zbog toga je Pretresno vijeće uvjereno van razumne sumnje da Simo Zarić snosi krivičnu odgovornost kao pomagač i podržavalac progona. Njegova krivična odgovornost obuhvata surove i nehumane postupke počinjene do jula 1992., kada je imenovan za predsjednika Civilnog vojnog savjeta opštine Odžak.\nPretresno vijeće se, međutim, nije uvjerilo da je Simo Zarić dijelio ili da je bio svjestan diskriminatorne namjere počinilaca progona putem surovog i nehumanog postupanja, uključujući premlaćivanja, mučenje i zatočenje u nehumanim uslovima, u Brčkom i Bijeljini. Dokazi koje je izvela optužba ne pokazuju van razumne sumnje da je Simo Zarić raspolagao takvom sviješću. Simo Zarić je prihvatio samo to da je znao za progone nesrpskih civila u zatočeničkim objektima u Bosanskom Šamcu. Pretresno vijeće se nije van razumne sumnje uvjerilo da je Simo Zarić u znatnoj mjeri pridonio progonu nesrpskih zarobljenika putem surovog i nehumanog postupanja, uključujući premlaćivanja, mučenje i zatočenje u nehumanim uslovima, u Crkvini.\n(e) Prisilni rad kao surovo i nehumano postupanje\nPretresno vijeće se uvjerilo da su u smislu kršenja normi međunarodnog humanitarnog prava civili bili prisiljavani da kopaju rovove, grade bunkere i da rade na drugim vojnim zadacima na liniji fronte, gdje su bili izloženi opasnim uslovima i gdje su se nalazili u situaciji visokog rizika da budu ranjeni ili ubijeni. Pretresno vijeće prihvata da je prisiljavanje civila da rade u uslovima opasnim po život u suprotnosti s obavezom humanog postupanja sa civilima, zajamčenom Ženevskim konvencijama, što predstavlja surovo i nehumano postupanje. Pretresno vijeće se uvjerilo da su civili na takve zadatke slani na diskriminatornoj osnovi i da oni ispunjavaju uslov težine koji se traži za progon.\nPretresno vijeće je nadalje uvjereno da su nesrpski civili izvrgavani ponižavajućem prisilnom radu. I dok pojedini incidenti ponižavajućeg rada možda ne ispunjavaju traženi uslov težine za progon, Pretresno vijeće prihvata da su takvi zadaci bili dio obrasca postupaka usmjerenih protiv političkog i ekonomskog vodstva bosanskih Muslimana i bosanskih Hrvata. Pretresno vijeće se uvjerilo da ponižavajući radni zadaci ispunjavaju traženi stepen težine i predstavljaju progon.\nPretresno vijeće prihvata da su određene vrste poslova, što obuhvata pripremu hrane, održavanje sistema opskrbe energijom i vodom, kao i poljoprivredne radove, bili nužni za dobrobit zajednice, te da su, čak ako su i bili obavezni, oni dopustivi u skladu s međunarodnim humanitarnim pravom. Nije utvrđeno van razumne sumnje da su uslovi u kojima je takav rad obavljan bili takvi da bi predstavljali surovo i nehumano postupanje ili da su ti radni zadaci bili dovoljne težine da bi predstavljali progon.\nPretresno vijeće prihvata da su bosanski Muslimani i bosanski Hrvati, koji su prisiljavani da pljačkaju kuće osoba koje su katkada dobro poznavali i vrlo poštovali, bili izvrgnuti ponižavajućem postupanju. Vijeće, međutim, nije uvjereno da je učestvovanje Kriznog štaba u prisiljavanju civila da putem programa prisilnog rada pljačkaju utvrđeno van razumne sumnje.\nPretresno vijeće zaključuje da je Sekretarijat za narodnu odbranu, tijelo koje je bilo zaduženo da sprovodi program prisilnog rada, bilo odgovorno Kriznom štabu. Stoga Vijeće zaključuje da je Krizni štab bio taj koji je bio odgovoran za slanje ljudi na rad u opasnim uslovima.\nPretresno vijeće je uvjereno da je opasan i ponižavajući prisilni rad kojem su podvrgavani bosanski Muslimani i bosanski Hrvati bio dio udruženog zločinačkog poduhvata progona nesrpskih civila u opštinama Bosanski Šamac i Odžak. Pretresno vijeće je uvjereno da je Blagoje Simić namjeravao izlagati bosanske Muslimane i Hrvate opasnom i ponižavajućem radu. Kao predsjednik Kriznog štaba, a kasnije i Ratnog predsjedništva, učestvovao je u postavljanju i razrješenju načelnika opštinskog odsjeka za odbranu. Bio je svjestan cjelokupne situacije u opštini, kao i činjenice da se civili koriste za kopanje rovova i druge opasne vojne zadatke. Nije preduzeo mjere u okviru svojih ovlaštenja da prekine tu praksu.\nPremda se uvjerilo da je Miroslav Tadić bio svjestan postojanja programa prisilnog rada, Pretresno vijeće nije uvjereno da je on dijelio namjeru dr. Blagoja Simića i drugih učesnika u udruženom zločinačkom poduhvatu, niti da je bio svjestan njihove namjere da bosanske Muslimane i bosanske Hrvate podvrgavaju opasnom i ponižavajućem radu. Premda dokazi idu u prilog činjenici da je Miroslav Tadić bio uključen u program prisilnog rada, Pretresno vijeće nije uvjereno da je učestvovao u prisiljavanju nesrba da obavljaju opasne ili ponižavajuće poslove.\nPretresno vijeće nije uvjereno da izvedeni dokazi idu u prilog zaključku da je Simo Zarić znatno doprinosio opasnom ili ponižavajućem prisilnom radu.\nPretresno vijeće prihvata da je neposredno nakon prisilnog preuzimanja vlasti u Bosanskom Šamcu došlo do masovnog pljačkanja na individualnoj osnovi. Premda je pokazano da su u pljačkanje nesrpske imovine bili uključeni pripadnici paravojnih snaga, pojedini pripadnici 4. odreda, policajci i obični civili srpske nacionalnosti, Pretresno vijeće nije uvjereno da je uloga Kriznog štaba u tim radnjama dokazana van razumne sumnje. Pretresno vijeće prihvata iskaze svjedoka odbrane da je Krizni štab preduzeo neke mjere za zaštitu imovine koju su napustile pojedine porodice, odnosno imovine u vlasništvu javnih preduzeća.\nPremda Pretresno vijeće prihvata da su u pljačkanju učestvovali neki civili koji su se svakog jutra skupljali pred zgradom mjesne zajednice radi odlaska na radnu obavezu, ono nije uvjereno da postoje dokazi van razumne sumnje da je Krizni štab naredio da se pljačka. Svjedoci koji su bili prisiljeni na pljačkanje rekli su u svom iskazu da su ponekad dobivali uputstva od civila srpske nacionalnosti koji su pljačkali zajedno s njima, ili od vozača koji su pljačkali za svoju ličnu korist, da je opljačkana roba tovarena na privatna vozila i da nije postojala nikakva kontrola.\nS obzirom na dosad izneseno, Pretresno vijeće nije uvjereno da je raširena pojava pljačkanja i otimanja imovine bosanskih Muslimana i Hrvata bila dio zajedničkog plana da se progone nesrpski civili. Premda se u ovom predmetu ne osporava da su optuženi znali da se vrši pljačka, Pretresno vijeće nije uvjereno da je njihovo namjerno učestvovanje u bilo kom obliku dokazano van razumne sumnje.\n(g) Donošenje naređenja, strateških rješenja, odluka i drugih propisa u ime srpskog Kriznog štaba i Ratnog predsjedništva\nPremda je Krizni štab Srpske opštine Bosanski Šamac donio neke odluke kojima se krši pravo nesrpskih civila da se prema njima jednako postupa, Pretresno vijeće nije uvjereno da takve odluke imaju dovoljnu težinu da bi tvorile progon.\n(h) Deportacija i premještanje\nPretresno vijeće je uvjereno da su nesrpski civili deportovani iz opštine Bosanski Šamac u Hrvatsku, te iz Batkovića u Lipovac. Drugi nesrpski civili su premješteni unutar Bosne i Hercegovine, odnosno, iz opštine Bosanski Šamac u Dubicu. Pretresno vijeće nije uvjereno van razumne sumnje da je premještanje nesrpskih civila iz opštine Bosanski Šamac u Zasavicu i Crkvinu sprovedeno u namjeri da se oni trajno rasele, pa iz tog razloga zaključuje da ti nesrbi nisu prisilno premješteni. Pretresno vijeće isto tako nije uvjereno da prebacivanje nesrpskih zatvorenika iz jednog zatočeničkog centra u drugi, na području Bosne i Hercegovine pod kontrolom Srba, predstavlja prisilno premještanje ako ne postoji namjera optuženih da se žrtve ne vrate. Pretresno vijeće zaključuje da nijedan od optuženih nije krivično odgovoran za prisilno premještanje nesrpskih zatvorenika iz jednog zatočeničkog objekta u drugi, budući da Pretresno vijeće nije uvjereno da su optuženi imali namjeru da te zatvorenike trajno rasele.\nU pogledu krivične odgovornosti Blagoja Simića, većina je uvjerena da je učestvovao u udruženom zločinačkom poduhvatu progona nesrpskih civila time što ih je deportovao i prisilno premještao. Pretresno vijeće je uzelo u obzir to što je Krizni štab, čiji je predsjednik bio dr. Blagoje Simić, redovno dobivao informacije o razmjenama od Miroslava Tadića. Blagoje Simić je 2. oktobra 1992. godine, kao predsjednik Ratnog predsjedništva, potpisao imenovanja za civilnog Odbora za razmjenu koji je jednom mjesečno izvještavao Ratno predsjedništvo o svojim aktivnostima. Pretresno vijeće je također uzelo u obzir to što je sistem razmjena postojao tokom perioda od otprilike godinu i po dana, te zaključilo da Blagoje Simić nije preduzeo dovoljne mjere da spriječi protivpravno raseljavanje nesrba. Pretresno vijeće je uvjereno da je Blagoje Simić bio svjestan da se protivpravno raseljavaju ljudi koji po nacionalnosti nisu Srbi. Pretresno vijeće se uvjerilo da rašireno i neprekidno maltretiranje nesrpskih civila i njihovo kasnije raseljavanje dokazuju da su učesnici u udruženom zločinačkom poduhvatu progona tih civila imali istu namjeru da ih trajno rasele. Jedini razuman zaključak koji se može izvesti iz svih ovih radnji koje imaju karakter progona jeste da je namjera izvršilaca bila da se žrtve ne vrate. Prema tome, Pretresno vijeće je uvjereno da je Blagoje Simić imao namjeru diskriminacije u pogledu protivpravnog raseljavanja tih nesrpskih civila. Iz tih razloga Pretresno vijeće zaključuje da je Blagoje Simić učestvovao u udruženom zločinačkom poduhvatu progona kroz deportacije i prisilno premještanje.\nU pogledu krivične odgovornosti Miroslava Tadića, Pretresno vijeće zaključuje da nije dokazano van razumne sumnje da je Miroslav Tadić učestvovao u udruženom zločinačkom poduhvatu progona nesrpskih civila kroz njihovo protivpravno raseljavanje; međutim, vijeće je uvjereno van razumne sumnje da je Miroslav Tadić znatno pridonio deportaciji nesrpskih civila pomaganjem i podržavanjem. Miroslav Tadić je bio svjestan da su učesnici u udruženom zločinačkom poduhvatu progona nesrpskih civila kroz deportacije postupali s diskriminacijskom namjerom. U tom kontekstu, Pretresno vijeće uzima u obzir to da je Miroslav Tadić znao da zatvorenici u Bosanskom Šamcu koji su kasnije raseljeni nisu Srbi po nacionalnosti i da je znao da se oni hapse i drže u zatočeništvu i da se sa njima u zatočeničkim objektima u Bosanskom Šamcu postupa surovo i nehumano. U pogledu namjere Miroslava Tadića da trajno raseli nesrpske civile, Pretresno vijeće ne prihvata izjave Miroslava Tadića da on nije nikada želio da neki od njegovih sugrađana zauvijek odu i da je uvijek postojala mogućnost da se vrate. Pretresno vijeće je uvjereno van razumne sumnje da je optužba predočila dovoljno dokaza u prilog tome da je Miroslav Tadić imao namjeru da trajno raseli nesrpske civile iz njihovih domova u opštini Bosanski Šamac. Pretresno vijeće je uvjereno da se iz njegovog znatnog i neprekidnog djelovanja na razmjeni nesrpskih civila može izvesti jedino zaključak da je namjera Miroslava Tadića bila da se ti nesrpski civili ne vrate odnosno, da je u najmanju ruku znao da njegovi postupci vjerovatno mogu da prouzroče trajno raseljavanje tih nesrpskih civila, ali je bio ravnodušan prema toj posljedici. Iz tih razloga, Pretresno vijeće je uvjereno da Miroslav Tadić snosi krivičnu odgovornost kao pomagač i podržavalac u progonima kroz deportacije.\nKada je riječ o Simi Zariću, Pretresno vijeće zaključuje da je Krizni štab odredio da će on, zajedno s Miroslavom Tadićem i Božom Ninkovićem, biti uključen u sastavljanje spiskova Srba zatočenih u Odžaku prije razmjene koja je izvršena 25./26. maj 1992. godine u Dubici, budući da je rodom iz mjesta Trnjak Zorica u opštini Odžak i da je mogao dati informacije o mnogima od tih zatočenih Srba. Međutim, Pretresno vijeće nije uvjereno da je optužba predočila dovoljno dokaza da pokaže van razumne sumnje da je Simo Zarić postupao s namjerom diskriminacije, odnosno da je bio svjestan namjere učesnika u udruženom zločinačkom poduhvatu da vrše progon nad nesrpskim civilima kroz prisilna premještanja. Pretresno vijeće isto tako nije uvjereno da je Simo Zarić učestvovao u protivpravnoj deportaciji nesrpskih civila 4./5. jula 1992. u Lipovcu. Premda Pretresno vijeće prihvata dokaze da je Simo Zarić bio prisutan na mjestu razmjene, Pretresno vijeće zaključuje da optužba nije predočila dovoljno dokaza da bi van razumne sumnje dokazala da prisustvo Sime Zarića, odnosno neki njegov postupak prije te razmjene, tvore učestvovanje u toj razmjeni.\nZločini protiv čovječnosti, deportacija, tačka 2\nPretresno vijeće je uvjereno van razumne sumnje da su Blagoje Simić i Miroslav Tadić krivično odgovorni za deportaciju nesrpskih civila, zločin protiv čovječnosti prema članu 5(d) Statuta, na temelju istog ponašanja koje je u osnovi djela deportacije iz tačke 1.\nU pogledu Sime Zarića, Pretresno vijeće zaključuje da optužba nije predočila dovoljno dokaza da pokaže van razumne sumnje da on snosi krivičnu odgovornost za deportaciju prema članu 5(d) Statuta.\nPretresno vijeće se sada okreće pitanju odmjeravanja kazne. U skladu sa sudskom praksom Žalbenog vijeća po pitanju kumulativnih osuda, Pretresno vijeće prilikom određivanja kazne uzima u obzir činjenicu da se osude za različite zločine propisane Statutom mogu izricati na osnovu jednog te istog ponašanja samo ako svaki dotični zločin sadrži bitno različit element koji zahtijeva dokazivanje nekog elementa koji nije sadržan u onom drugom. U slučaju kada samo jedan od zločina sadrži bitno različit element, Vijeće mora izreći osudu samo za taj zločin, kao uže definisano djelo.\nDok zločin deportacije kao zločin protiv čovječnosti ne sadrži bitno različit element od zločina progona, progon zahtijeva postojanje bitno različitog elementa diskriminacijske namjere. Stoga Pretresno vijeće zaključuje da izricanje kumulativne osude za deportaciju kao zločin protiv čovječnosti i progon putem deportacije nije dopustivo, te stoga izriče osudu samo za progon, kao uže definisani zločin.\nPrema tome, Pretresno vijeće osuđuje dr. Blagoja Simića za progon kao zločin protiv čovječnosti na osnovu protivpravnog hapšenja i lišavanja slobode civila, bosanskih Muslimana i bosanskih Hrvata, surovog i nehumanog postupanja, uključujući premlaćivanje, mučenje, prisilni rad i zatočavanje u nehumanim uslovima, te deportacije i prisilnog premještanja iz tačke 1. Iz razloga povezanih s kumulacijom osuda, u odnosu na tačku 2 ne izriče se osuda. Miroslav Tadić se osuđuje za zločine protiv čovječnosti, za progon, na osnovu deportacije i prisilnog premještanja iz tačke 1, dok se iz razloga povezanih s kumulacijom osuda za tačku 2 ne izriče osuda. Simo Zarić se osuđuje za zločine protiv čovječnosti, za progon, na osnovu radnji surovog i nehumanog postupanja, uključujući premlaćivanje, mučenje, prisilni rad i zatočenje u nehumanim uslovima iz tačke 1.\nU pogledu Blagoja Simića, Pretresno vijeće uzima kao otežavajući faktor njegov položaj vodećeg člana udruženog zločinačkog poduhvata, čija je svrha bila da se preuzme vlast u opštini Bosanski Šamac i da se gnusnim progonima s tog teritorija odstrane bosanski Muslimani i bosanski Hrvati. Štaviše, Pretresno vijeće naglašava da je Blagoje Simić, kao najvažniji civilni vođa u opštini, imao posebnu odgovornost prema cjelokupnom stanovništvu. Pretresno vijeće prihvata i da ranjiv položaj žrtava, s obzirom na to da ih se držalo u zatočeništvu, te činjenica da je Blagoje Simić kao ljekar bio veoma svjestan njihove patnje, takođe predstavljaju otežavajuće okolnosti. Kao olakšavajuće okolnosti Pretresno vijeće prihvata dobrovoljnu predaju Blagoja Simića Međunarodnom sudu, njegovo opšte vladanje u odnosu na postupak, dobro ponašanje u pritvoru i ranije nekažnjavanje za krivična djela.\nU odnosu na Miroslava Tadića, Pretresno vijeće uzima u obzir njegovu aktivnu ulogu u procesu razmjena i status žrtava koje zbog činjenice da su bile lišene slobode i zbog drugih okolnosti nisu imale mogućnost izbora u vezi sa svojom razmjenom. Pretresno vijeće prihvata kao olakšavajući faktor činjenicu da je Miroslav Tadić pomogao nekim bosanskim Muslimanima tokom rata, njegovu dobrovoljnu predaju Međunarodnom sudu, njegovo kajanje, njegove lične okolnosti, kao i nepostojanje ranijih osuda.\nU pogledu Sime Zarića, Pretresno vijeće zaključuje da njegova uloga aktivnog pripadnika 4. odreda, njegova ovlaštenja i ranjivost žrtava koje su bile podvrgavane redovitom maltretiranju u zatočeništvu predstavljaju otežavajuće faktore. Pretresno vijeće prihvata kao olakšavajuće faktore njegova nastojanja da ublaži patnje nekim žrtvama i njegova nastojanja da preduzme mjere protiv nekih zločina, njegovo kajanje, dobrovoljnu predaju, lične uslove i nepostojanje ranijih krivičnih osuda.\nPretresno vijeće na kraju donosi ovaj dispozitiv.\nVama, Blagoju Simiću, izriče se osuda po tački 1 - zločini protiv čovječnosti, za djelo progona, na osnovu protivpravnog lišavanja slobode i zatočenja civila, bosanskih Muslimana i bosanskih Hrvata, surovog i nehumanog postupanja, uključujući premlaćivanje, mučenje, prisilni rad i zatočenje u nehumanim uslovima, te deportacije i prisilnog premještanja. Po tački 2 se ne izriče osuda, s obzirom na to da Pretresno vijeće smatra da bi to predstavljalo nedopustivu kumulaciju osuđujućih presuda s obzirom na osuda po tački 1. Tačka 3 se odbacuje zbog nedostataka u formi Izmijenjene optužnice. Na osnovu pravila 101 (C), nakon što ste se 12. marta 2001. dobrovoljno predali Međunarodnom sudu i zatim boravili u pritvoru u Pritvorskoj jedinici Međunarodnog suda, vi, Blagoje Simić, imate pravo da vam se u izdržavanje izrečene kazne uračuna 949 dana, kao i dani koje ćete provesti u pritvoru u očekivanju odluke predsjednika Suda na osnovu pravila 103 (A) o državi u kojoj ćete služiti kaznu. Vi ćete ostati u pritvoru Međunarodnog suda do donošenja pomenute odluke.\nVas, Blagoja Simića, Vijeće osuđuje na kaznu od 17 godina zatvora.\nVama, Miroslavu Tadiću, Pretresno vijeće izriče osudu po tački 1 - zločini protiv čovječnosti, za djelo progona, na osnovu deportacije i prisilnog premještanja. Po tački 2 se ne izriče osuda, s obzirom da Pretresno vijeće zaključuje da bi to predstavljalo nedopustivu kumulaciju osuđujućih presuda u odnosu na presudu po tački 1. Tačka 3 se odbacuje zbog nedostataka u formi Izmijenjene optužnice. Vi, Miroslav Tadić, imate pravo da vam se u izdržavanje izrečene kazne uračuna 1568 dana, kao i dani koje ćete provesti u pritvoru u očekivanju odluke predsjednika Suda na osnovu pravila 103 (A) o državi u kojoj ćete služiti kaznu. Vi ćete ostati u pritvoru Međunarodnog suda do donošenja pomenute odluke.\nVas, Miroslava Tadića, Vijeće osuđuje na kaznu od 8 godina zatvora.\nVama, Simi Zariću, Pretresno vijeće izriče osudu po tački 1 - zločini protiv čovječnosti, za djelo progona, na osnovu surovog i nehumanog postupanja, koje uključuje premlaćivanje, mučenje i zatočavanje u nehumanim uslovima. Pretresno vijeće vas, Simu Zarića, oslobađa krivice u odnosu na tačku 2. Tačka 3 se odbacuje zbog nedostataka u formi Izmijenjene optužnice. Vi, Simo Zarić, imate pravo da vam se u izdržavanje izrečene kazne uračuna 1558 dana, kao i dani koje će provesti u pritvoru u očekivanju odluke predsjednika Suda na osnovu pravila 103 (A) o državi u kojoj će služiti kaznu. Vi ćete ostati u pritvoru Međunarodnog suda do donošenja pomenute odluke.\nVas, Simu Zarića, Vijeće osuđuje na kaznu od 6 godina zatvora.\nIzdvojeno mišljenje sudije Lindholma\nJa ću pročitati samo dispozitiv mog djelomičnog protivnog mišljenja.\nU saglasnosti sa razmatranjima Pretresnog vijeća u vezi kumulativnih osuda,\nslažem se s osuđujućom presudom izrečenom Blagoju Simiću po tački 1: progon kao zločin protiv čovječnosti, koju je izrekla većina.\nIz razloga koje sam iznio u svom djelomično protivnom mišljenju, smatram proporcionalnom i pravednom kaznu od sedam (7) godina zatvora.\nNadalje, zaključujem da Miroslav Tadić i Simo Zarić nisu krivi po tački 1 i tački 2.\nSlažem se s većinom po pitanju odbacivanja tačke 3 Optužnice.\nKompletan tekst presude možete naći na Internet stranici MKSJ-a: http://www.icty.org/x/cases/simic/tjug/bcs/031017.pdf ili se na zahtjev može dobiti od Službe za informisanje javnosti ili Outreach programa.


Postavio: eTrebinje Nedjelja, 01.08.2021. Nedjelja, 01.08.2021. 0\nSpomenik poginulim pripadnicima takozvane Armije BiH, u Kuli u opštini Gacko, izgrađen i sada dograđen, bez dozvole lokalnih vlasti , danas je otkriven. Zbog ovog događaja negoduju u Boračkoj organizaciji opštine Gacko, a iz lokalne uprave najavljuju da će sve što je nezakonito sagrađeno biti uklonjeno.\nPetak, 24.09.2021. 152\nDramatično u Gacku – Vatrogasci branili kuće od požara


Procurile cijene za Samsung Galaxy Z Fold 3 i Z Flip 3 – Odriješite novčanike... | Bajtbox\nSamsung će prema hintovima koje ostavlja već mjesec dana, 11.8.2021 predstaviti svoje nove savitljive pametne telefone (uz hrpu drugih stvari), a ovoga puta se otkrilo još nešto o njima. Naime, u određenim trgovinama su se nakratko već pojavili novi Samsung Galaxy Z Fold 3 i Galaxy Z Flip 3 te otkrili svoje cijene, a one su očekivano visoke.\nPrema LamdaTek¬-u, Samsung Galaxy Z Fold 3 stiže u „fantomskoj“ zelenoj, srebrenoj i crnoj boji, a ima dvije varijante, onu s 256GB i onu s 512GB interne memorije. Samsung Galaxy Z Fold 3 s 256GB memorije će tako koštati 2,038 Eura, a Z Fold 3 s 512GB memorije će koštati 2,165 Eura.\nNa istoj stranici, pojavio se i Galaxy Z Flip 3 s manjim memorijskim konfiguracijama. Prema njihovoj stranici, Samsung Galaxy Z Flip 3 sa 128GB interne memorije će koštati 1,187 Eura, dok će model s 256GB interne memorije koštati 1,250 Eura. Galaxy Z Flip 3 stiže u crnoj, plavoj, sivoj, bijeloj, zelenoj, ljubičastoj i rozoj boji.\nUz to, pojavile su se vijesti kako će Galaxy Z Fold 3 imati znatno bolje rješenje za hlađenje čipa te da će imati i znatno bolju bateriju od svojih prethodnika (što je možda posljedica ove prve promjene). Također, popularna stranica za skinove dbrand je otkrila i svoju ponudu skinova za Samsung Galaxy Z Fold 3 što je još jednom samo potvrdilo nešto drukčiji dizajn nego što ga je imao prethodnik.\nTags: SamsungSamsung Galaxy Z Flip 3Samsung Galaxy Z Fold 3


Ivanka Marković i Denis Šulić ulaze u NSRS, Miomirka Melank u Parlament FBiH\nCIKBIH Doneseno više odluka\nZikrija Duraković prihvatio mandat poslanika, slijede prijevremeni izbori za načelnika Bužima\nCIK donio odluku na današnjoj sjednici\nPrema najnovijoj odluci Centralne izborne komisije BiH, mandati za poslanike u Narodnoj skupštine Republike Srpske dodijeljeni su Ivani Marković iz SDS-a, inače Hrvatici, te Denisu Šuliću, iz SNSD-a, koji je Bošnjak.\nCIK je ovu odluku donio na današnjoj sjednici u Sarajevu postupajući po rješenju Suda BiH koji je ustvrdio da Komisija nije pravilno postupila kod dodjele mandata u NSRS ,a nakon što je utvrđeno da je Nini Bukejlović, iz SDS-a nezakonito dodijeljen mandat, koji joj je potom i oduzet.\nNaime, CIK u ranijoj odluci nije vodio računa o tome da je pri raspodjeli preostalih mandata morao dodijeliti po jedan mandat iz redaBošnjaka i Hrvata , jer je iz reda tih konstitutivnih naroda nedostajao po jedan poslanik. Sud BiH je ukazao na to i CIK je danas ispravio svoju raniju odluku.\nI, na ovu odluku postoji mogućnost žalbe Apelacionom odjelu Suda BiH.\nTakođer, CIK je danas ustvrdio da je Sud BiH odbacio žalbe SDP-a i SBB-a na dodjelu kompenzacijskog mandata Miomirki Melank iz Naše stranke, te je Komisija današnjom odlukom potvrdila dodjelu mandata Melank u Predstavničkom domu Parlamenta FBiH.\nKonstatirano je i da se Zikrija Duraković, aktuelni načelnik Bužima koji je na proteklim izborima bio kandidat za poslanika u Skupštini Unsko-sanskog kantona izjasnio da prihvata poslanički mandat, te da će zbog toga u Bužimu morati biti održani prijevremeni izbori za općinskog načelnika.\nU međuvremenu, kako se moglo čuti na današnjoj sjednici Komisije tamošnje općinsko vijeće odredit će ko će mijenjati Durakovića, a to ne mora isključivo biti neko od vijećnika ili uposlenika uprave.\nS druge strane načelnici Goražda i Trebinja Muhamed Ramović i Luka Petrović koji su također osvojili mandate na općim izborima, poslali su CIK-u izjave da ostaju načelnici svojih općina.\nUmjesto Ramovića u Skupštinu Bosansko-podrinjskog kantona Goražde ući će Emina Mujagić,a umjesto Petrovića u NSRS ulazi Valerija Lakić.\nCIK BiH Ivana Marković Denis Šulić\nTvrdnje Saše Magazinovića o lobiranju OHR-a i DEU niko nije demantirao\nCIK s umišljajem ruši Bosnu i Hercegovinu


"Nasa Borba" - Kako je doslo do sukoba Seselja i Barovica\nKAKO JE DOSLO DO SUKOBA SESELJA I BAROVICA I PREKIDA EMISIJE U BK TELEVIZIJI\nPosle polivanja vodom teske povrede glave\nPreksinocni dijalog advokata Nikole Barovica i predsednika Opstine Zemun Vojslava Seselja u emisiji "Tet-a-tet" izrodio se u incident, koji je Barovica kostao teske povrede glave. Emisija je za temu imala "slucaj Barbalic", a dva gosta su se gotovo konstantno prepirala vise od pola casa. Seselj je Barovica optuzio da pripada "proustaskom lobiju", rekao mu da je "on prijatelj svim srpskim neprijateljima", kazao da je "u Zagrebu posecivao svoje ustaske prijatelje". Barovic je, s druge strane Seselju rekao da je "magarac" i da "ne bleji".\nPosto je emisija prekinuta, Barovica je pretukao jedan od dvojice Seseljevih telohranitelja. Poznati beogradski advokat je nakon toga morao da zatrazi pomoc u Urgentnom centru. Nasim citaocima prenosimo kraj emisije "Tet-a-tet", kada je nastao sukob zbog koga je Seseljev telohranitelj pretukao Barovica.\nBarovic: Vi imate dobre veze u hrvatskoj policiji?\nSeselj: Ja imam svugde dobre veze gospodine Barovicu. Radikalska informativna sluzba dobro radi.\nBarovic: Znaci saradjujete sa ustaskim obavestajcima.\nSeselj: Vi saradjujete sa ustasama gospodine Barovicu... Cak su i na ocevoj sahrani bili ovde u Beogradu.\nBarovic: Tad nije bilo rata.\nSeselj: Ali poznati su bili kao ustaski nacionalisti.\nBarovic: Ne bih ja o sahrani moga oca.\nSeselj: To su cinjenice gospodine Barovicu.\nBarovic: Nemoj da dobijes batine.\nSeselj: Od koga batine?\nBarovic: Od mene.\nSeselj: Jooj, jooj\nBarovic: Otac mi je mrtav, a tebi je zena kurva, pa sta! Meni je otac mrtav, ubila ga je Udba i sta hoces sada?\nSeselj: Udba ga ubila?\nBarovic: Zbog toga sto je branio takve kao sto si ti.\nSeselj: Mene takav kao sto je vas otac i kao sto ste vi nije nikad branio.\nBarovic ustaje, uzima casu i poliva Seselja vodom.\nVoditelj: Ja zaista...\nBarovic: Hocemo li ga skloniti sada?\nVoditelj: Ja, zaista, sta da kazem...\nBarovic: Ne moze mog mrtvog oca spominjati.\nVoditelj: Pa, molim vas gospodine Barovicu...\nBarovic: Hocete li ga upristojiti? Hoces li biti pristojan?\nSeselj: Mene ne mozete isprovocirati u studiju bilo sta da uradite, ali ovo cete platiti skupo.\nBarovic: Necu nikome nista platiti, nego budi pristojan. Ja tvoje roditelje ne spominjem. Moj otac...\nBarovic: Ne mozete da prekinete. Moj otac je 1941. otisao u partizane, bio na granici 1945, oslobodio Beograd!\nVoditelj: Molim reziju, odjavni blok.\nNakon zavrsetaka emisije, prema snimku koji je juce pustila BK TV u emisiji "Telefakt", Seselj je bacio casu u pravcu Barovica i nasrnuo na njega, ali su ih razdvojili oni koji su se u tom trenutku nasli u studiju.\nJedan teleohranitelj je ostao da "cuva" vrata\nIgor Bozic, voditelj emisije "Tet-a-tet" jedini svedok prebijanja, nije juce dosao na posao, a u kuci nema telefon. BK TV je prijavila policiji i pozvala Hitnu pomoc. U toku veceri na BK TV ni jednom nije pomenut incident koji se dogodio kod njih u studiju. U isto vreme, Studio B je sve vreme emitovala inserte iz pomenute emisije i sliku pretucenog Barovica.\nNovinari i clanovi ekipe pokusali su da sprece sukob i u jednom trenutku se cinilo da ce se sve zavrsiti na polivanju vodom. Nakon toga, kada je Barovic sa voditeljem Bozicem usao u jednu od prostorija redakcije, dvojica telohranitelja koji su bili u Seseljevoj pratnji "razgrnuli" su prisutne, pa je Seselj sa jednim od telohranitelja usao u prostoriju, dok je drugi telohranitelj ostao ispred njenih vrata.


Početna Akteri Mirjana Marković\nObrazovanje: doktor sociologije\nDatum rođenja: 10.07.1942.\nMirjana Marković rođena je 10. jula 1942. u Požarevcu.\nDiplomirala, magistrirala i doktorirala sociologiju na Beogradskom univerzitetu.\nBila je profesorka sociologije na Prirodno-matematičkom fakultetu u Beogradu. Sociologiju je predavala i kao redovna profesorka na Američko-francuskom univerzitetu za menadžment u Beogradu i na Fakultetu za međunarodni menadžment u Beogradu. Pored toga bila je i redovna članica Ruske akademije društvenih nauka, gostujući profesor Moskovskog državnog univerziteta Lomonosov i počasni profesor Univerziteta Lomonosov u Moskvi. Objavila je oko sto radova iz područja sociologije, kao i dva udžbenika sociološke tematike. Dela su joj prevedena na mnoge jezike, kao što su ruski, engleski, kineski, grčki.\nPored akademske karijere, najpoznatija je bila po političkom angažmanu. Komunističke ideje nasledila je iz svoje porodice, koje je kasnije prenela u svoje delovanje u javnoj politici. Bila je jedan od osnivača i predsednica Direkcije Jugoslovenske levice (JUL). Međutim, najpoznatija je kao supruga predsednika Srbije i SRJ Slobodana Miloševića.\nDo oktobra 2000. godine njena stranka je bila glavni koalicioni partner Miloševićevoj Socijalističkoj partiji Srbije (SPS). Početkom 2003. godine odlazi u Rusiju.\nProtiv nje je 2005. godine podignuta optužnica po kojoj se tereti da je iskoristila službeni položaj tako što je Živku Knežević, bivšu generalnu sekretarku Vlade Republike Srbije i članicu Komisije Vlade za stambena pitanja „podstrekla da dodeli stan Iloni Pešić, dadilji svog unuka, premda ona nije ispunjavala zakonom predviđene uslove“.\nInterpol je 2005. godine raspisao poternicu za njom jer se nije pojavila na sudu kako bi se suočila sa optužbama za zloupotrebu položaja.\nPredstavnici Generalnog tužilaštva Rusije 2010. godine naveli su da ona u toj državi uživa status političke izbeglice i da njeno hapšenje po poternici srpskog Interpola, koja je na snazi od 2005. godine, nije moguće.\nPored optužbi za zloupotrebu službenog položaja, više puta je bila pominjana kao mogući nalogodavac ubistva Ivana Stambolića i Slavka Ćuruvije. Imena tadašnjeg predsednika SRJ Slobodana Miloševića i njegove supruge provlačila su se tokom čitavog postupka istrage i suđenja. Marković od početka pa do kraja procesa nikada nije bila saslušana, iako je to bilo najavljivano.\nPosle skoro 15 godina od pokretanja krivičnog postupka i održanih više od sto ročišta, Beogradski Viši sud zakazao je za 27. jun 2018. objavljivanje prvostepene presude Mirjani Marković i ostalim optuženima za nezakonitu dodelu državnih stanova 2000. godine.\nU martu 2019. Apelacioni sud u Beogradu ukinuo je presudu kojom je ona osuđena na godinu dana zatvora zbog zloupotrebe službenog položaja pri dodeli državnih stanova.\nOvom odlukom, koja je objavljena na sajtu suda, naloženo je da se suđenje ponovi pred Višim sudom u Beogradu i otklone sve nelogičnosti iz presude i povrede krivičnog postupka.\nApelacioni sud zaključio je da je izricanjem presude, došlo do bitnih povreda odredaba krivičnog postupka, kao i da je primenjen zakon koji nije mogao biti primenjen.\nTakođe, navodi se da je nejasno zbog čega prvostepeni sud nije zaključio da je došlo do zastarevanja krivičnog dela, jer je Mirjana Marković optužena da je krivično delo izvršila u septembru 2000. godine.\nPreminula je 14. aprila 2019. u Rusiji.\nJa znam šta je dobro za vas\nKandidujem se zbog vas


TERMINAL MUSIC & ARTS FESTIVAL - SOMBOR | Turistička organizacija Vojvodine - Vojvodina, Srbija TERMINAL MUSIC & ARTS FESTIVAL - СОМБОР | Turistička organizacija Vojvodine - Vojvodina, Srbija\n> Manifestacije > TERMINAL MUSIC & ARTS FESTIVAL – SOMBOR\nDatum održavanja: 28. 6. 2019. – 29. 6. 2019.\nOrganizator: Udruženje građana "Terminal 3"\nTerminal je 2016. imao svoju premijeru, u 2017. je nastavio da se razvija, a krajem juna 2019. Terminal će imati svoje 4. izdanje!\nOrganizovan je od strane UG Terminal 3, koje čine profesionalci iz različitih oblasti, i koje vuče želja da svoj grad promovišu i da njegovu kulturnu scenu razvijaju u urbanom duhu, pri tome naglašavajući sve lepote, kvalitete, i potencijale samoga grada i njegove jedinstvene sredine.\nTerminal kao festival predstavlja tačku susreta umetnika, muzičkih izvođača, gostiju i građana grada, gde se u toku trajanja festivala oživljava i internacionalizuje kulturna scena Sombora kroz umetnička i muzička dešavanja, gde se utiče na razvoj i svest kroz edukativne radionice, gde se gradi posebna bliska veza umetnika i posetilaca kroz dnevne tribine i dijaloge!\nTerminal se u prve 2 godine razvijao u svakom mogućem smislu. Od autentičnog ambijenta u samom centru gradu Sombora, u dvorištu dečije biblioteke, do izazovnog sokolskog doma, i prelepog prirodnog ambijenta uz kanal… Od izložbe slika, do višednevne projekcije filmova kao bioskopa na otvorenom za sve stanovnike grada…Od promocije umetnosti i mladih slikara kroz radionicu za najmlađe, do radionica glume, baleta, slikanja, street art, virtualne realnosti… Od ideje da se grad ulepša i ostavi pečat lepog i inspirativnog, do velikog murala pored kojeg će prolaziti generacije…


Karting - Jovanović protiv stranaca na Ada Huji za CEZ - Automagazin\nJedinoj dvojici takmičara iz inostranstva u mini klasi, domaći predstavnik Nemanja Jovanović pružio je dostojan otpor, u prilog tvrdnji govore i najbolja vremena po krugu u trci. Već su kvalifikacije nagovestile da nas čeka vrlo interesantan trkački dan, naročito u najbrojnijoj klasi, Rotax Max senior, dok je vrlo zanimljivih okršaja bilo i u klasi KZ 2, polurani "šifteri".\nČeta mala, odobrana- tako bismo mogli opisati trku u "najmanjoj" klasi, Rotax mikro. U sve tri vožnje poredak je bio isti, David Matlak je i na bukvalno domaćem terenu slavio tri puta, ispred odličnih Malbaše i Bogdanića, dok je Hristo sakupljao prva iskustva u novoj klasi.\nFilip Jenić - CEZ, Ada Huja\nMađar Martin Molnar je širom Evrope poznat kao jako brz klinac, što je i pokazao minulog vikenda kao jedini gost iz inostranstva, uz Petra Bogatinovskog iz Severne Makedonije. Molnar je tri puta slavio u Rotax mini klasi, ali je sjajnu partiju pružio i Nemanja Jovanović, koji je sva tri puta bio drugi, uz vrlo mali zaostatak za već iskusnim Molnarom. Jovanović je svakako najbolji i u domaćem šampionatu, ispred Andreja Dobrote, koji je usled iscrpljenosti propustio drugu trku dana.\nKod seniora je sve počelo vrhunskim okršajem Filipa Jenića i Andreja Petrovića u prvoj trci. Petrović je napao u finišu, ali je Jenić iskusno sačuvao pobedu. Ono što nije uspeo tokom jutra, Petrović je učinio u rano posle podne. Jedan od brojnih napada urodio je plodom, pa je Petrović majstorskim manevrom prestigao Jenića za "izjednačenje". U trećoj trci publika je ostala uskraćena za jos jedan okršaj, pošto je Jenić morao da startuje iz predstarta, nakon problema s paljenjem na startu trke. Andrej Petrović je lagano odjezdio do druge pobede dana, i ukupnog trijumfa u četvrtom vikendu trkanja za CEZ bodove. Jenić na kraju završava drugi, pošto je u jednom momentu napao i prestigao Aleksu Lazarac i Nikolu Tošića, dok su se borili za poziciju dva. Na kraju odlična Aleksa Lazarac završava druga u trećoj trci, pošto Jenić biva na kraju diskvalifikovan, zbog pružanja pomoći sa strane, nakon problema s početka trke. Njegov tim uložio je žalbu o kojoj će se odlučivati narednih dana, pa je ovde jedino sigurno da je Andrej Petrović zasluženo osvojio prvo mesto u konačnici.\nNemanja Neca Jovanović - 101, Ada Huja 1. mesto šampionat Srbije\nBrojno i interesantno bilo je i u KZ 2 klasi. Naš Vladimir Đurić je među "šifterima" pružio sjajan otpor iskusnijim vozačima, Austrijancima s domaćom licencom, Loishalkeru i Rajtereru. Dve pobede u tri starta, nakon uvodnog trijumfa Rajterera, bili su dovoljni Đuriću za zbirnu pobedu.\nNa kraju valja pomenuti i klasu TAG 125, malobrojnu i najizvesniju, pošto Ivan Gošić nije imao ozbiljniju konkurenciju na putu ka tri vezane pobede.\nŠto se tiče CEZ šampionata, nastavak sledi već narednog vikenda, trkom u slovenačkom Ptuju, gde će se tri trke bodovati i za šampionat Srbije. Veliko zonsko finale, ali i domaće sezone, predviđeno je poslednjeg vikenda septembra "Nagradom Beograda", takođe na kartodromu Ada Huja, gde očekujemo daleko veći broj gostiju iz inostranstva, pošto će taj završni vikend mnogo toga odlučivati u CEZ šampionatu.\nMikro: 1. D. Matlak, 2. L.Malbaša, 3. U. Bogdanić\nMini: 1. M. Molnar, 2. A. Dobrota, 3. N. Jovanović\nSenior: 1. F. Jenić, 2. A. Petrović, 3. N. Tošić\nKZ 2: 1. G. Rajterer, 2. L. Loishalker, 3. V. Đurić\nTAG 125: 1. I. Gošić, 2. A. Milanović, 3. M. Lekić\nMini: 1. M. Molnar, 2. N. Jovanović, 3. P. Bogatinovski\nSenior: 1. A. Petrović, 2. F. Jenić, 3. N. Tošić\nKZ 2: 1. V. Đurić, 2. L. Loishalker, 3. G. Rajterer\nMini: 1. M. Martin, 2. N. Jovanović, 3. A. Dobrota\nSenior: 1. A. Petrović, 2. F. Jenić, 3. A. Lazarac\nTAG 125: 1. I. Gošić, 2. M. Lekić, 3. A. Milanović\nzile bg11.09.2020. 8:41am\nU ove klince treba ulagati novac jer su oni budućnost autosporta. Bez toga nema napretka.\npaja kg10.09.2020. 8:34am\nBio na trci, klinci se odlično voze.


Vreme - Kampanja na internetu: Sajber sijesta\nKampanja na internetu:\nU političkoj sajber-Srbiji svi predsednički kandidati su, hvala na pitanju, dobro, zdravo i napredno, a neki su se tokom vikenda čak i probudili i spremaju se da građane povedu na put svekolikog oporavka i blagostanja.\nČetrdeset dana uoči predsedničkih izbora, zvaničnu internet prezentaciju imaju samo dva kandidata za predsednika Srbije – Miroljub Labus (www.labus.org.yu) i Velimir Ilić (www.velimirilic.co.yu). Ilićeva prezentacija, doduše, još je u izradi, a nešto informacija o namerama i aktivnostima kandidata za predsednika Ilića može se naći na stranici njegove Nove Srbije (www.nova-srbija.org.yu). Prezentacija je prilično siromašna i ne pruža ni približan uvid u sve bogatstvo Ilićevog jezika o kome se, baš putem interneta, nedavno informisala srpska javnost, kada je "neko" korisnicima mreže učinio dostupnim Ilićevo telefonsko obrušavanje na Studio B.\nDrugim budućim predsednicima posvećen je samo istaknuti prostor na web stranicama političkih stranaka koje ih podržavaju, mada ne i obavezno: na prezentaciji Narodne stranke Pravda (www.pravda.org.yu), recimo, poslednja "novost" kaže da je "prva skupština Narodne stranke Pravda održana 12. maja u velikoj dvorani Doma sindikata" (valjda se podrazumeva da je u pitanju Beograd). Nema ni reči o tome da lider stranke Borivoje Borović namerava da postane predsednik Srbije: u rubrici "ljudi" za Borovića se navodi samo da je predsednik stranke i advokat. Sudeći prema izboru fotografija, kandidat koji računa na podršku žena obraća se i "glasačicama" koje preferiraju elegantne i "ukravaćene" tipove, ali i onima kojima su na srcu sportski tipovi odenuti u kožu.\nTo je ipak više u odnosu na ponudu vezanu za kandidata za predsednika Srbije Borislava Pelevića: ako je verovati najpoznatijim pretraživačima, oficijelna prezentacija profesora kik-boksa, kao ni njegove Stranke srpskog jedinstva – ne postoji. Imajući u vidu tu činjenicu, kandidat za predsednika Nada Kostić trebalo bi da bude veoma zadovoljna svojim statusom u virtuelnoj realnosti. Na web adresi Demohrišćanske strane Srbije (www.dhss.org.yu), ne baš odmah pošto je njena kandidatura obznanjena, na prvu stranicu, ispod linkova "ekonomija", "crkva", "kultura", "sport", "odbori DHSS" i "pišite nam", odmah iznad linka za "himnu Bože pravde", "ugurana" je njena fotografija, ali se "iza" nje krije samo obaveštenje – "u pripremi" . Tako je bar bilo u utorak, kad je pisan ovaj tekst. Dan ranije, Nada Kostić već je bila saopštila da odustaje od kandidature jer je DOS predložio zajedničkog kandidata, ali ta informacija još nije uticala na prezentaciju DHSS-a.\nIMA I ZA PRODAJU: Sličnom brzinom reaguju i internet-radikali. Nakon što su se, tokom vikenda, naglo probudili i ažurirali sajt (prethodnu promenu sajt je doživeo 7. jula, kada je izdato stranačko saopštenje povodom upada SFOR-a u kuću Radovana Karadžića), radikali su postavili novu, ambiciozno zamišljenu, i dalje ćiriličnu prezentaciju, čije su rubrike "u fazi izrade". A svačeg tu ima – od istorijata (u ranijoj verziji počinjao je od Nikole Pašića, pa nema sumnje da će i nakon apdejtovanja ostati isto), preko stranačkog programa, saopštenja i konferencija za štampu, najava mitinga, do rubrika pod nazivom "radar", "dosije" i "retrospektiva", ali više nema slova "SRS" koja su ranije sledila kursor po ekranu. Osim slika Vojislava Šešelja (ako sećanje ne vara, to je još uvek stari predizborni plakat), tu je i Slobodan Milošević, teletabisi, ali i prodavnica preko koje radikali pokušavaju da "utope" nepreglednu štampanu produkciju svog vođe, stranačke novine, zastave i galanteriju. Sudeći po dosadašnjem radikalskom maniru, iza naslova rubrika koje su u utorak još bile nepopunjene može se očekivati mnoštvo tekstova koji "otkrivaju afere u redovima vlasti" i sličnih obračuna sa pozicijom. Prostor na naslovnoj strani, međutim, u potpunosti je posvećen pozitivnoj kampanji sopstvene organizacije i pozivu – "Šešelja za predsednika".\nStranka čiji je predsednik podržao predsedničkog kandidata SRS-a ima prilične muke sa svojim web sajtom: osim što je više nego očigledno da je ostala bez levljeg koalicionog partnera i kreativnog doprinosa Gorana Matića i Ivana Markovića, Socijalistička partija Srbije (SPS) na svojoj web prezentaciji (www.sps.org.yu) mora da pomiri podršku Miloševiću, njegovu podršku Šešelju i svoju odluku da predloži drugog kandidata. Zato se na istoj, dosta haotičnoj stranici nalaze faksimil Miloševićeve svojeručno pisane poruke u kojoj traži da Šešelj bude zajednički opozicioni kandidat, peticija za puštanje Miloševića na slobodu, ilustrovana dirljivom fotografijom Miloševića i unuka, informacija o odluci Glavnog odbora da kandiduje Velimira Batu Živojinovića ili Milutina Mrkonjića za Milutinovićevog naslednika i slogan "Slobodana za predsednika – Sloboda za Srbiju".\nSME LI SE LAGATI: Neke stvari se, međutim, ne menjaju: kao nekada RTS, koji je emitovao komentare na neobjavljene informacije, tako i SPS na internetu ima saopštenje pod naslovom "G. Siniša Vučinić laže" iz koga se ne vidi o kakvoj je laži reč. Zanimljivo je to štivo bez glave i repa i zato ga evo u celini: "Niti mu je iko iz SPS-a nudio novac, niti za tako nečim postoji ma kakva potreba, pošto dotični gospodin ne može da skupi ni dovoljan broj potpisa za sopstvenu kandidaturu, a kamoli da osvoji nešto glasova. Da li mu je novac nudio Branislav Ivković, to ne znamo, ali kao mogućnost ne isključujemo, pošto on pare dobijene od DS-a nudi svakom prolazniku na ulici, samo da bi lažno prikazao kako uživa neku podršku."\nZa razliku od socijalista, opozicione kolege iz Srpskog pokreta obnove nemaju dileme oko izbora kandidata: nakon što je jednom pustio unuka Draže Mihajlovića da bije unapred izgubljenu bitku, Vuk Drašković je odlučio da se još jednom žrtvuje za spasenje Srbije. Građani o tome mogu da se obaveste na adresi www.spo.org.yu: ispod fotografije lidera stranke i predsedničkog kandidata Vuka Draškovića nalaze se raspored njegovih gostovanja po Srbiji, saopštenja i konferencije za novinare, izvodi iz intervjua, program, odluke Glavnog odbora, ali i uputstvo odborima stranke za organizovanje poseta predsednika SPO-a i uputstva aktivistima stranke. Iz tog zanimljivog materijala može se, recimo, saznati da, ukoliko predsednik SPO-a ima celodnevne naporne aktivnosti, planom posete mora se predvideti da se dva sata pre večernjeg TV termina odmori u hotelskoj sobi, kao i da je potrebno organizovati stranačko članstvo da se masovno javlja, postavlja pitanja i izražava podršku predsedniku SPO-a.\nNi "obični" aktivisti stranke, međutim, nisu ostavljeni na cedilu. Za njih je spremljeno precizno uputstvo, rađeno po uzoru na zapadne priručnike iz političkog marketinga, koje ih podučava kako da nastupe za govornicom, u TV emisiji, na konferenciji za novinare i slično. I to do detalja, kakav je recimo odabir vrste i veličine fonta kojim se štampa stranačko saopštenje, a tu su i neizbežna uputstva o boji košulje i čarapa koje valja nositi.\nNajpuniji stranački web sajt sadrži i druge informacije važne za SPO, poput onih vezanih za atentate na Draškovića, potom spisak opština u kojima SPO učestvuje u vlasti, spisak stranaka "srodnih" SPO-u, na čijem je prvom mestu američka Republikanska partija, reklama za stranački list "Srpska reč", poziv "dobrim ljudima" da finansijski pomognu stranku, opcija pomoću koje možete poslati sopstveni komentar, ali i obilje kritičkih tekstova na račun aktuelne vlasti, odnosno njenog "Đinđićevskog dela", u prepoznatljivom sepeo književnom stilu.\nInternet obračun političkih konkurenata teško da bi mogao imati naročit efekat u realnom životu. Prema rečima Srđana Bogosavljevića, direktora agencije Strateški marketing, koja, između ostalog, prati i "dešavanja" na internetu, svega petnaestak odsto građana Srbije ima pristup kompjuteru. Pristup internetu ima desetina populacije, što nikako ne znači da tu blagodet redovno koristi – svega tri do četiri odsto ovdašnjeg stanovništva može se smatrati regularnim korisnikom svetske mreže. Sva istraživanja, međutim, pokazuju da su najpopularniji porno sajtovi, dosta se koriste sajtovi opšteg informativnog karaktera, a tek poneko pokuša da se informiše putem stranačkih prezentacija (što se vidi iz jednostavne činjenice da na tim stranicama nema oglašavača). Bogosavljević, međutim, kaže da, iako je uticaj tih prezentacija veoma ograničen, ipak se može govoriti o pre svega indirektnom dejstvu, kao što je pružanje elemenata za dalju diskusiju, koju pokreću uglavnom mlađi i obrazovaniji korisnici interneta.\nNova komunistička partija Jugoslavije odlučila je, "pošto u Jugoslaviji ne postoji nijedan medij koji ne zastupa interese krupnog kapitala, kako Jugoslavenskog tako i multinacionalnog", da "pokrene Revolucionarni informativni centar". Cilj delovanja tog centra, kako se navodi na adresi, jeste da "sakuplja i distribuira sve one informacije koje nemaju prolaz u svim tim ‘slobodnim nezavisnim i demokratskim’ medijima". Posetioci sajta pozvani su da proslede redakciji sve informacije za koje smatraju da će "doprineti objektivnom informisanju o delovanju buržoazije u Jugoslaviji". Da li tih informacija nema ili sasvim prosečan internet korisnik (novinar "Vremena") nije uspeo da ih nađe, tek, ostalo je nepoznato da li potencijalni posetioci mogu iz prve ruke da se informišu o predsedničkoj kandidaturi lidera NKPJ-a Branka Kitanovića.\nUkoliko se ne desi nešto poput "hrvatskog iznenađenja", kada je u obračunu dvojice favorita, na koje su sve do nedelju dana uoči izbora ukazivale ankete, pobedio treći (Stipe Mesić), entuzijasti koji očekuju da preko interneta dobiju informacije o putu kojim će ubuduće ići Srbija, trebalo bi da posebnu pažnju posvete onome što im se putem mreže servira u ime Miroljuba Labusa i Vojislava Koštunice.\nNa sveže promovisanom Labusovom sajtu tako se može saznati da će Labus biti "predsednik svih građana Srbije" i da ga podržavaju DOS, G17 plus i Narodna radikalna stranka. Tu su i broj žiro-računa preko koga se može pomoći kampanja, taksativno, pregledno data biografija, pres kliping, dokumenti, fotografije, forum… Klik na link "program", međutim, daje informaciju da će dotični biti dostupan od 20. avgusta. Komparacija sa raznim kalendarima pokazala je da je u utorak pre podne bio 20. avgust, isto se pokazalo i u utorak popodne, ali je link bio neumoljiv: "dostupno od 20. avgusta 2002".\nIstog dana, i pre i posle podne, Vojislav Koštunica je još uvek stajao na poziciji svog "odlučnog možda" učešću na izborima. Zato je i web sajt DSS-a (www.dss.org.yu) izgledao uobičajeno: konferencije za štampu, intervjui, ocene stranke i njenog lidera o ključnim političkim pitanjima, pozivnica za učlanjenje, komentari analitičara koji kritikuju Vladu Srbije i rubrika "Tako je govorio Đinđić".


Lifestyle Autor:Luka Jovanović25. jul. 202108:014 komentara\nKada je reč o treningu većina ljudi pomisli na odlazak u teretanu. Ipak, teretana ne mora nužno biti jedino mesto gde se može uraditi kvalitetan trening. Takozvani "trening na šipkama", parku u prirodi takođe, pa čak i u svom domu, mogu poslužiti kao pravo okruženje za ovakve aktivnosti. Za ovaj vid treninga nije potrebna nikakva oprema, sprave ili tegovi, a najveća prednost treninga na otvorenom u odnosu na teretane, pogotovo u toku letnjih meseci, je svakako neograničen pristup svežem vazduhu.\nKada se govori o raznovrsnosti u treningu teretana je tu svakako u prednosti, ali uz pravi izbor vežbi gotovo svi aspekti treninga mogu biti obuhvaćeni. Tu se pre svega misli na proces razvoja brzine, agilnosti, mobilnosti, eksplozivnosti i snage. Uz sve ovo će, neizostavno, kao rezultat dobrog treninga, doći i veoma zavidan fizički izgled.\nPrva i osnovna vežba kada je reč o vežbanju bez opreme su sklekovi. Ovu vežbu praktično možete izvoditi svuda. Kod njenog izvođenja je veoma važno obratiti pažnju na širinu postavke dlanova na podlozi na kojoj trenirate i voditi računa o položaju laktova, odnostno uglu pod kojim oni stoje dok izvodite vežbu. Idealna širina postavke dlanova je u širini ramena i malo šire, dok ugao laktova gotovo nikada ne treba da prelazi 45°. Uz pravilno zagrevanje ove dve stvari su ključne kada je reč o svođenju mogućnosti povrede na minimum.\nZa potpuno pravilno izvođenje sklekova je neophodno voditi računa o izvijanju leđa, što je česta greška kod početnika, ali i kod iskusnijih kada nastupi umor. Ovo se rešava čvrsto zategnutim trupom i gluteusom tokom celog izvođenja pokreta.\nZa izvlačenje maksimuma iz ove vežbe je veoma bitno obratiti pažnju i na tempo njenog izvođenja. Idealno je da pokret jednog ponavljanja traje između tri i četiri sekunde.\nPostoji nekoliko varijacija ove vežbe i sve se uglavnom svode na različito postavljanje dlanova na podlogu (od potpuno širokog do potpuno uskog) u svrhu što šireg opsega pogađanja različitih mišićnih grupa.\nJedna od najpopularnijih i najefikasnijih vežbi bilo da je reč o vežbanju u teretani, kući ili na otvorenom. Ova vežba treba da bude sastavni i osnovni deo svakog treninga kada se radi na razvoju mišića leđa, ruku, dlanova i ramena.\nZgibovi se, sa razlogom, uzimaju kao glavni pokazatelj na raznim testovima izdžljivost i snage, zato što njihovo pravilno izvođenje zahteva zavidan nivo snage i tehnike.\nKod samog izvođenja bitno je obratiti pažnju na položaj lopatica. Većina početnika, a često i iskusniji vežbači, koristi isključivo (ili velikim delom) samo ruke za izvođenje ovog pokreta, što je pogrešno. Aktiviranje mišića oko lopatica i „lepeza“ je ključno za pravilno izvođenje i izvlačenje maksimalnog potencijala iz ove vežbe. Lopatice u svakom trenutku moraju biti aktivne.\nSam pokret ima tri faze. Prva počinje sa ispruženim rukama (tenziju u rukama i leđima je potrebno održavati tokom celog pokreta) i uz vučenje na gore dolazi se do druge faze. Druga faza je gornja pozicija, odnosno glava iznad šipke (idealno pipnuti grudima šipku). Treća faza je vraćanje u početni položaj iz druge faze sa što većom koncentracijom na kontrolu pokreta. Sve vreme pokreta neophodno je biti skoncentrisan na tenziju (zategnutost) celog tela.\nTrajanje ili tempo jednog ponavljanja treba da iznosi između tri i pet sekundi, sa posebnim obraćanjem pažnje na ekscentrični deo pokreta (od gornje pozicije u početni položaj), zato što je upravo taj deo presudan za dalje razvijanje snage.\nZbog same težine i kompleksnosti ove vežbe početnici je vrlo često izbegavaju, što je velika greška, zato što ova vežba ima razne mogućnosti prilagođavanja svakom nivou fizičke spreme. Jedan najboljih od načina za početnike da savladaju pokret i razviju snagu su zgibovi sa skokom do gornje pozicije i rad samo na ekscentričnom delu pokreta. Uz ovaj, svakako najpopularniji vid olakšavanja izvođenja zgibova je držanje nogu od strane trening partnera ili rastegljivih gumenih traka koje su zakačene za šipku.\nUz sklekove najbolja vežba za razvijanje grudnih mišića, mišića ramena i ruku.\nKod izvođenja ove vežbe takođe je veoma važno obratiti pažnju na tempo (tri do pet sekundi) i kontrolu samog pokreta (čvrsto zategnuti mišići ramena, grudi i trupa), ali i dubine do koje se „propada“, čuvajući tako rameni zglob od opterećenja u nepravilnom položaju.\nKod propadanja, kao i kod zgibova, postoji varijanta olakšavanja izvođenja vežbe tako što će vam trening partner pridržavati noge tokom celog pokreta.\nKada je reč o mišićima donjeg dela tela kao što su kvadriceps, gluteus, zadnja loža i list, ove dve vežbe su definitivno najbolji izbor.\nIzvođenje pravilnog čučnja zahteva zavidan nivo mobilnosti i fleksibilnosti.\nPravilan pokret podrazumeva da širina stopala bude jedna širini ramena (blago otvorena na spolja), da peta sve vreme dodiruje podlogu (podizanje na prste može izazvati povrede kolena), da je oslonac u stopalu pravilno raspoređen na celo stopalo (ne samo na petu), da su mišići trbuha (kora) sve vreme zategnuti i da kolena slobodno mogu prelaziti prste u donjoj poziciji.\n„Dubina“ donje pozicije varira od mobilnosti i fleksibilnosti, a konačni cilj je da se zadnjom ložom ( i gluteusom) dodirne zadnji deo lista bez odvajanja stopala od podloge.\nKada je reč o iskoracima je važno obratiti pažnju na to da kolena ne prelaze prste na prednjoj nozi (onoj koja iskoračuje), da ista noga dođe do ugla od 90° i da peta na toj nozi ostaje na podlozi sve vreme, dok u isto vreme zadnja noga kolenom dodiruje podlogu. Telo je potrebno držati pravo sa zategnutim trupom. Naginjanje napred može pokvariti mehaniku pokreta.\nNajbolja i najefikasnija vežba za mišiće trupa.\nKod izvođenja ove vežbe važno je obratiti pažnju da je položaj laktova na nešto više od 90° (u širini ramena) i da je telo potpuno ravno i zategnuto bez podizanja ili spuštanja gluteusa i donjih leđa.


Vojna Akademija - Vesti - Svet Plus\nvojna akademija najnovije vesti\nZNA SE KO IMA NAJBOLJE SERIJE: Ove serije ljudi obožavaju da gledaju!\nGotovo da nema televizije koja ne emituje serije, ali bez obzira na velik izbor serije koje se redovno prate vi ste izabrali koje serije zaslužuju prvo mesto.\nNova sezona Vojne akademije počinje 16. februara\nNakon prve sezone “Vojna akademija”, ali i igranog filma, 16. februara na RTS 1 startuje novi ciklus serije rediteljka Dejana Zečevića. Sedam novih epozoda opisuje svakodnevni život na akademiji, zahtevnu obuku i visoki standardi školovanja koji se prepliću sa privatnim problemima i iskušenjima ovih ambicioznih mladih ljudi, oficira kao i njihovih porodica.


Vojnotehnički glasnik | Novosti i saopštenja | Obeleženo šezdeset godina postojanja Vojnotehničkog glasnika\nPočetna » Novosti i saopštenja » Obeleženo šezdeset godina postojanja Vojnotehničkog glasnika\n- Uočili smo da uredništvo iskazuje neobičnu sklonost za modernizaciju i inovacije. Bili smo impresionirani kako su odgovorili na izazove i time što su nam stavili na uvid sve što rade, rekao je prof. Šipka.\nPovodom jubileja, u foajeu Doma Vojske Srbije priređena je izložba prethodnih brojeva Vojnotehničkog glasnika, kao i časopisa koje je glasnik nasledio.\nO 60. rođendanu Vojnotehničkog glasnika javnost su obavestila brojna sredstva informisanja u našoj zemlji: Međunarodni radio Srbija, Tanjug, Beta, Radio-televizija Srbije, Radio-televizija Vojvodine, RTV Pink, Politika, Kurir, Pres i mnogi drugi.\nViše detalja može se videti na stranicama sajta 60 GODINA.


Krstonošić (DS): Vučević ruši ustavni poredak, časno bi bilo da je potpisao ostavku\nBeta 3. avgusta 2021. 12:50\nPredsednik novosadskog odbora Demokratske stranke (DS) Veljko Krstonošić izjavio je danas da Miloš Vučević ima i političku i moralnu obavezu da potpiše svoju ostavku na položaj gradonačelnika Novog Sada pošto je potpisao „naručenu krivičnu prijavu“ protiv svog partijskog šefa i predsednika Srbije Aleksandra Vučića.\nKrstonošić je podsetio da je to drugi put da Vučević pruža takvu „uslugu“ Vučiću i ocenio da novosadski gradonačelnik svojim „nepojmljivim poltronstvom ne sramoti samo sebe i svoju porodicu, već i čitav Novi Sad“.\n„Istovremeno, Vučević čini krivično delo jer podnosi prijavu protiv čoveka za koga sam tvrdi da nije prekršio zakon“, naveo je Krstonošić u saopštenju.\nDodao je da je jasno svima da Vučevićeva prijava protiv Vučića nema za cilj da se utvrdi istina o njegovoj umešanosti u organizovani kriminal i vezama sa uhapšenim Veljkom Belivukom, već da se ta istina sakrije.\n„Prijava se podnosi u svrhu najprizemnije političke propagande, ali nesumnjivo predstavlja akt rušenja ustavnog poretka zemlje i sudske grane vlasti. Zbog toga ta prijava nije sprdnja, već svojevrstan državni udar zbog kojeg Vučević mora da odgovara“, ocenio je Krstonošić.\nOcenio je i da u istoriji Novog Sada na mestu gradonačelnika nije bio čovek „sa manje ličnog dostojanstva i integriteta“ od Miloša Vučevića.\n„Zato bi i za njega i za Novi Sad bilo najbolje da je umesto naručene krivične prijave protiv Vučića potpisao svoju ostavku na mesto gradonačelnika Novog Sada. Izgubio bi vlast i sve privilegije koje nezasluženo uživa već devet godina, ali bi sačuvao obraz i sebi i gradu“, kazao je Krstonošić.


Crnadak: Novoj Vladi RH izraziti protivljenje zbog izgradnje odlagališta nuklearnog otpada - Klix.ba\nCrnadak: Novoj Vladi RH izraziti protivljenje zbog izgradnje odlagališta nuklearnog otpada\n21.12.2015. u 19:41\nMinistar vanjskih poslova BiH Igor Crnadak kazao je kako će na prvom sastanku sa novim sazivom Vlade Republike Hrvatske izraziti protivljenje zbog izgradnje odlagališta radioaktivnog i nuklearnog otpada u blizini granice sa Bosnom i Hercegovinom kod Bosanskog Novog.\nCrnadak je rekao da je to bila jedna od tema sastanka sa delegacijom Ministarstva vanjskih poslova Republike Hrvatske s obzirom na to da je riječ o problemu koji posebno zabrinjava bosanskohercegovačke vlasti.\n"Ja sam zvanično na Generalnoj konferenciji Međunarodne agencije za atomsku energiju (IAEA) ovo iznio kao problem koji je nama veoma važan i izrazio protivljenje izgradnji jednog takvog odlagališta u blizini BiH. Međutim, mi nakon toga nismo imali nove razgovore o toj temi. Očekujem da ćemo biti u prilici, kada se formira nova Vlada Republike Hrvatske, da na prvom novom sastanku ovu temu imamo ponovo na stolu i da izrazimo naše protivljenje", kazao je Crnadak.\nDodao je da je uvjeren kako će taj problem riješiti bez bilo kakvog ugrožavanja ili potencijalnog ugrožavanja.\nCrnadak je prokomentarisao i problem tradicionalne trgovine s Hrvatskom ističući kako će se Vijeće ministara BiH truditi da sav proces bude u skladu sa bh. interesima.\n"Ipak, činjenica je da tu postoje stvari koje nisu lake. Međutim, to je naše opredjeljenje i mi idemo tim putem", kazao je Crnadak.\nHrvatska Vijeće ministara BiH Ministarstvo vanjskih poslova BiH Igor Crnadak


Rudar Prijedor-Gradnja tribine smanjila sredstva | Grad Prijedor - Portal grada Prijedora - GradPrijedor.com\nRudar Prijedor-Gradnja tribine smanjila sredstva\nFudbaleri Rudar Prijedora koji su jesenji dio prvenstva u Premijer ligi BiH okončali na 10. mjestu sa 18 bodova otišli su na zaslužen odmor.\nSa završetkom kalendarske godine ugovori ističu Zlatku Đoriću, Goranu Kecmanu, Miodragu Bursaću i golmanu Zoranu Rodiću, kao i Budimiru Despotoviću, koji se poslije loma noge vratio u trenažni proces, ali se sa sigurnošću ne može tvrditi da li će, ne samo na njih, nego i na još neke dosadašnje prvotimce šef stručnog štaba Dragan Radović moći da računa u nastavku Premijer lige BiH.\n– Novčana situacija, kao i u mnogim drugim sredinama nije najpovoljnija. Početkom gradnje istočne tribine na Gradskom stadionu smanjili smo sredstva, pošto je najveći dio njih usmjeren ka tom projektu. Nema sumnje da će investicija, čija je ukupna vrijednost radova milion maraka, započeta 15. jula, još 2.358 sjedišta, koja bi trebalo da budu postavljena do nastavka borbe za bodove, dati lijepo ruho ovom sportskom zdanju – rekao je vršilac dužnosti predsjednika Rudar Prijedora Drago Milošević.\nDugoročno gledano, opština Prijedor učinila je mnogo da ljubitelji fudbala iz Potkozarja, Krajine, pa i mnogo šire, budu zadovoljni prisustvom na ovom sportskom zdanju, kakvo i zaslužuje kolektiv svijetle i bogate tradicije.\n– Iako imamo solidnu bodovnu zalihu, plašim se da ona prilično zavarava, jer u nastavku imamo težak raspored, ali vjerujem da ćemo ostvariti cilj. Gradnja tribine reflektovala se na neke naše unutrašnje probleme, a kod mene ostaje žal što prošle sezone kada smo bili u mogućnosti da izborimo plasman u Evropu, nije postojala odlučnost za taj iskorak. Time bismo, novcem koji se dobija za izlazak na međunarodnu scenu, bili daleko u povoljnijoj poziciji u ovom momentu – dodao je Milošević.\nOpština i sponzori\nKlub se finansira iz budžetskih sredstava i od generalnog sponzora, rudnika iz Ljubije.\n– Nadam se da će nivo budžetskih sredstava od opštine Prijedor ostati na istom nivou, na kojem je bio, pa uz pomoć „Arcelor Mital“ rudnika i ostalih izvora finansiranja moramo da zbijemo redove i što najbolje iskoristimo zimsku pauzu. Nadamo se da ćemo sa uspjehom završiti treću premijerligašku sezonu – rekao je Milošević.


Miloš Timotijević o intimnim scenama sa Milicom Pavlović! | Toxic TV\nPočetna » Najnovije » Miloš Timotijević o intimnim scenama sa Milicom Pavlović!\nMiloš Timotijević o intimnim scenama sa Milicom Pavlović!\nMiloš Timotijević, foto: Aleksandar Letić\nPoslednjih dana piše se o intimnim scenama pevačice Milice Pavlović i glumca Miloša Timotijevića, koje su privukle veliku pažnju nakon početka emotivanja serije „Pevačica“. Milica se već oglašavala tim povodom, a sada je i Timotijević otkrio da li mu je lakše da glumi neke akcione scene ili se ipak bolje snalazi u ljubavnim:\n– Ako je akciona scena, onda to nije problem dočarati. Razlika je po načinu snimanja, jer duže traje realizacija. Ako je neka scena sadizma, onda je to mnogo veći problem. U „Pevačici“ su najosnovnije intimne scene i nije ništa problematično, ni lascivno ili bilo šta drugo. Samo je trebalo pokazati jednu vrstu topline i ljubavi koju imaju Ivana i Vlada u seriji. To je ono na čemu smo radili najviše, da publika i ljudi poveruju da su oni zaljubljeni jedan u drugog – otkriva Miloš, pa dodaje kako je bilo raditi sa Pavlovićevom:\n– Sasvim solidno. Morao sam da budem otvoren za saradnju. Bio sam svestan da njoj neće biti lako. Jedan deo energije na setu smo morali da utrošimo u to da se ona pre svega oseća udobdno, da joj ne bude previše stresno, jer ako bude tako, onda neće moći da da sto odsto sebe za to što je trebalo. Polako smo radili. Iz dana u dan je bilo sve bolje i kvalitetnije. Mislim da smo na kraju uspeli da odradimo dobar posao – istakao je glumac, za „Blic“.\nPrethodni članakCeca Ražnatović zapevala Miliju: „Dužan si mi brdo para, za vremena dobra stara!“\nSledeći članakToni Cetinski ponovo pred oltarom!